O Mick Jagger απαντά στον Paul McCartney για το καλύτερο συγκρότημα - RED 96.3\nO Mick Jagger απαντά στον Paul McCartney για το καλύτερο συγκρότημα\nΌσο κι αν φαίνεται παράξενο για το έτος 2020, η κόντρα Beatles και Rolling Stones έχει αναζωπυρωθεί με δηλώσεις και απαντήσεις των ηγετικών τους μορφών, του Paul McCartney και του Mick Jagger. Προφανώς η αυτοαπομόνωση έχει αφήσει πολύ ελεύθερο χρόνο σε όλους.\nΗ αρχή έγινε από τον πρώην Beatle που συμφώνησε σε συνέντευξη με τον Howard Stern ότι το συγκρότημα από το Λίβερπουλ είναι ανώτερο από τους Rolling Stones καθώς “έχει πιο πολύπλοκο ήχο μιας και οι Stones έχουν την βάση τους στα blues”.\nΗ απάντηση, άργησε περίπου μια εβδομάδα, αλλά ήρθε πληρωμένη και με μπόλικη δόση βρετανικής ειρωνίας από τον frontman των Rolling Stones:\n“Αυτό είναι τόσο αστείο. Είναι τόσο γλυκός.Προφανώς και δεν υπάρχει καμμία σύγκριση” σχολίασε ο Mick Jagger στον Zane Lowe για να κάνει αμέσως...τις συγκρίσεις:\n“H μεγάλη διαφορά όμως και είναι λιγάκι σοβαρή, είναι ότι οι Rolling Stones παραμένουν μια μεγάλη συναυλιακή μπάντα ενώ οι Beatles δεν έκαναν ποτέ περιοδεία σε μεγάλα στάδια. Διαλύθηκαν πριν ξεκινήσει η εποχή των περιοδειών και των μεγάλων συναυλιών. Αυτή η εποχή ξεκίνησε το 1969 και οι Beatles δεν την βίωσαν ποτέ. Έκαναν μόνο μια συναυλία σε γήπεδο, στο Shea και ήμουν εκεί, αλλά οι Stones έκαναν αμέτρητες συναυλίες σε στάδια στα ‘70s και συνεχίζουμε ακόμα. “\n“Αυτή είναι η μεγάλη διαφορά ανάμεσα στα δυο συγκροτήματα. Το ένα είναι πολύ τυχερό που ακόμη γεμίζει στάδια και το άλλο, δεν υπάρχει.” κατέληξε ο Mick Jagger. Και φυσικά, περιμένουμε το σχόλιο του Paul McCartney.... Fight!


Τσίπρας: Υφίσταμαι bullying από τα ΜΜΕ\n18 Ιανουαρίου 20170227\nΜε… διευθύνσεις και ονόματα απάντησε ο πρωθυπουργός Αλέξης Τσίπρας στις κατηγορίες που εκτόξευσαν εναντίον του οι αρχηγοί της ΝΔ και του ΠΑΣΟΚ από το βήμα της Βουλής για την παρουσία του Βασίλη Μουλόπουλου στον ΔΟΛ.\n«Γιατί ακριβώς αγαπητοί μου συνάδελφοι μιλάτε; Θέλετε να λογαριαστούμε; Γιατί με εγκαλείτε; Τι ακριβώς ζητάτε; Επί 1,5 χρόνο ένα ιστορικό και έγκυρο συγκρότημα έχει καταντήσει να είναι στα όρια του κίτρινου τύπου και με έχει στοχοποιήσει συστηματικά στην πρώτη σελίδα. Από αυτές που έρχεστε εδώ κ. Μητσοτάκη και τις επιδεικνύετε. Με τα σκίτσα του Αρκά, τους στίχους του Καβάφη και τα πρωτοσέλιδα των Νέων ερχόσαστε εδώ», σημείωσε και πρόσθεσε: «1,5 χρόνο τώρα έχει μετατραπεί μια σοβαρή εφημερίδα σαν το άλλο αγαπημένο σας φύλλο, του κομιστή, του φίλου σας, του Θέμου Αναστασιάδη».\nΚατά τον κ. Τσίπρα, οι εφημερίδες του ΔΟΛ τον προπηλακίζουν πολιτικά εδώ και 1,5 χρόνο ότι «τάχα το σπίτι που μένω με νοίκι είναι σπίτι ανθρώπου που πήρα από πλειστηριασμό ή ότι έχω offshore εταιρείες».\n«Με ποιο σκοπό; Για να κάνω το πολύ απλό, να σηκώσω το τηλέφωνο, όπως οι προηγούμενοι, και να πάρω ένα τραπεζίτη και να πω δώστε δάνεια με αέρα. Δεν το έκανα όμως», συνέχισε, ενώ τόνισε ότι «θα είναι αρνητική εξέλιξη αν κλείσουν τα Νέα και το Βήμα, όπως και το Έθνος και ο Ελεύθερος Τύπος και παλαιότερα η Ελευθεροτυπία για την οποία δεν άνοιξε μύτη».\n«Εμείς δεν κάνουμε υπόγειες συναλλαγές και αυτό το γνωρίζει ολόκληρη η κοινωνία», πρόσθεσε αναφορικά με το μέλλον του συγκροτήματος, και ξεκαθάρισε ότι «αν βρεθούν επενδυτές που θέλουν να στηρίξουν, να συμβάλουμε στο πλαίσιο του νόμου, οι τράπεζες όμως δάνεια με αέρα δεν θα δώσουν όσο υπάρχει αυτή η κυβέρνηση».\nΓια την εμπλοκή του Βασίλη Μουλόπουλου στις προσπάθειες διάσωσης του ΔΟΛ, είπε ότι «επειδή ένας πρώην βουλευτής του ΣΥΡΙΖΑ δέχθηκε να συμμετάσχει στην προσπάθεια των εργαζομένων για διάσωση θέλουμε τάχα να κάνουμε καινούρια διαπλοκή». «Όταν δικά σας στελέχη μεταπηδούν από την πολιτική στα ΜΜΕ είναι ελεύθερη αγορά, με μας είναι Βόρεια Κορέα», ανέφερε χαρακτηριστικά και υπενθύμισε την πολιτική και δημοσιογραφική πορεία του Γιάννη Μιχελάκη (που ήταν διευθυντής ειδήσεων στον ΑΝΤ1) αλλά και του Παντελή Καψή (ΣΚΑΪ).\nΤέλος, δήλωσε πρόθυμος να προωθήσει νέο θεσμικό πλαίσιο για τον Τύπο υπό τον όρο ότι θα υπάρχει συμφωνία των κομμάτων, υποστηρίζοντας ότι «για να προστατευτούν οι θέσεις εργασίας έχουμε διάθεση να βοηθήσουμε. Αυτό δεν θα γίνει κάτω από το τραπέζι, δεν θα γίνει με συναλλαγή όπως στο παρελθόν. Και γι’ αυτό δεν θα γίνει φωτογραφικά μόνο για ένα συγκρότημα. Και δεν θα γίνει χωρίς την συναίνεση της μεγάλης πλειοψηφίας των κομμάτων».\nΑπαγόρευση κυκλοφορίας φορτηγών σε οδικά τμήματα των Τρικάλων\nΣυνελήφθησαν με όπλα και μεγάλο χρηματικό ποσό στη Λάρισα\nΤα 3+1 σενάρια που περιλαμβάνουν και εκλογές\n30 Ιανουαρίου 20170258\n30 Νοεμβρίου 20160238\n1 Φεβρουαρίου 20160389


Πειραιώς Financial Holdings: Ολοκληρώθηκε η τιτλοποίηση «Sunrise I» | Business Daily\n20 Σεπ 2021 20:40 Ανανεώθηκε: 20:49\nΤην ολοκλήρωση της τιτλοποίησης των μη εξυπηρετούμενων ανοιγμάτων «Sunrise I», μετά τη λήψη όλων των απαιτούμενων εγκρίσεων, γνωστοποίησε με χρηματιστηριακή της ανακοίνωση η Πειραιώς Financial Holdings. Σύμφωνα με την ανακοίνωση:\nΣε συνέχεια σχετικών προηγούμενων ανακοινώσεων, η Πειραιώς Financial Holdings Α.Ε. («PFH») ενημερώνει το επενδυτικό κοινό ότι η τιτλοποίηση μη εξυπηρετούμενων ανοιγμάτων “Sunrise I”, συνολικής μεικτής λογιστικής αξίας ύψους €7,2 δισ., ολοκληρώθηκε κατόπιν λήψης όλων των απαραίτητων εγκρίσεων.\nΥπενθυμίζεται η πρόοδος που έχει σημειωθεί στην υλοποίηση του σχεδίου Sunrise, καθώς κατά τους τελευταίους 6 μήνες έχει υλοποιηθεί περίπου το 80% των ενεργειών του σχεδίου.\nΣυγκεκριμένα, η τράπεζα ολοκλήρωσε:\nΣυναλλαγές NPE Phoenix-Vega ύψους €7 δισ. ολοκληρώθηκαν μέσω του προγράμματος «Ηρακλής» το δεύτερο τρίμηνο. Η διανομή σε είδος σε μετόχους της Πειραιώς του 65% των τίτλων μεσαίας και χαμηλής προεξοφλητικής προτεραιότητας αναμένεται να πραγματοποιηθεί στα μέσα Αυγούστου .\nΗ συναλλαγή NPE Sunrise 1 ύψους €7 δισ. μέσω του προγράμματος «Ηρακλής» υπογράφηκε και ταξινομήθηκε ως διακρατούμενο στοιχείο προς πώληση το δεύτερο τρίμηνο. Η συναλλαγή ολοκληρώνεται σε χρόνο-ρεκόρ.\nΗ Τρ. Πειραιώς έδωσε εντολή σε έξι τράπεζες για την έκδοση του πρώτου πράσινου ομολόγου της, ενώ εκτιμάται ότι αυτό θα λάβει αξιολόγηση Caa1/Β από τους οίκους Moody's και S&P.


Θα κάτσω σπίτι - Δευτέρα το σημερινό απολαυστικό πρόγραμμα! // Αφιερώματα - Avant Premiere - Νέα - Cityportal.gr | Θεσσαλονίκη\nΘα κάτσω σπίτι - Δευτέρα το σημερινό απολαυστικό πρόγραμμα!\nΘέλετε να περάσετε ένα άνετο και χαλαρό βράδυ στο σπίτι σας... απολαύστε το αποψινό κινηματογραφικό πρόγραμμα της τηλεόρασης, υπέροχες ταινίες που θα σας μείνουν αξέχαστες!\n►Στις 21:00 στον ΑΝΤ1 "Ο Μπακαλόγατος"\nΟ Ζήκος είναι ένας επαρχιώτης, που δουλεύει μπακαλόγατος στου κυρ - Παντελή, έχει μεγάλα σχέδια για το μέλλον του αλλά οι τρόποι, που χρησιμοποιεί για να τα πραγματοποιήσει αποκαλύπτουν το μέγεθος της αφέλειας του. Είναι ερωτευμένος με την όμορφη Φιφίκα, η οποία θέλοντας να παίξει μαζί του, προσποιείται ότι ανταποκρίνεται. Ο Παντελής, αν και προχωρημένης ηλικίας, θέλει για λογαριασμό του τη νεαρή φίλη της Φιφίκας, τη Λίτσα και ζητάει από την προξενήτρα κυρά – Δέσποινα να πείσει τον πατέρα της να του δώσει το χέρι της. Η Λίτσα όμως είναι ερωτευμένη με τον νεαρό ηλεκτρολόγο, Αργύρη. Ο Κίτσος, φίλος του Αργύρη, είναι ερωτευμένος με τη Φιφίκα. Ο Ζήκος κοροϊδεύει για την επιλογή του τον Παντελή αλλά αυτός δεν πτοείται. Προχωρεί στους αρραβώνες σε συνεννόηση με τον πατέρα της Λίτσας και ερήμην της ίδιας. Στα γενέθλια της Λίτσας θα αποκαλυφθεί το «συνοικέσιο του αίσχους» και η ζωή όλων θα έρθει τα πάνω – κάτω, προς μεγάλη θλίψη του κυρ – Μανώλη. Όμως μετά την απόπειρα των δύο νέων να κλεφτούν, θα δώσει την ευχή του για τον γάμο τους. Το ίδιο θα κάνει και ο Σωτήρης, πατέρας της Φιφίκας, δίνοντας την κόρη του στον Κίτσο, αφήνοντας τον Ζήκο και τον κυρ – Παντελή… μπουκάλες. Με τους: Κώστας Χατζηχρήστος, Κώστας Δούκας, Νίκος Ρίζος, Μαρίκα Νέζερ, Νίκος Φέρμας, Ντίνα Τριάντη, Νέλλη Παππά, Θανάσης Μυλωνάς.\n►Στις 21:00 στο ΣΚΑΙ "Η Μαρία της Σιωπής"\nΜια κωφάλαλη κοπέλα, η Μαρία, ζει μοναχικά με τον πατέρα της σε ένα νησί μέχρι που γνωρίζει τον δάσκαλο, ο οποίος ενώ της μαθαίνει τη νοηματική γλώσσα, την ερωτεύεται. Η κοπέλα θα πέσει θύμα βιασμού από τον ισχυρό άντρα του χωριού και θα γεννήσει ένα αγοράκι, το οποίο ο βιαστής της με τη γυναίκα του θα επιχειρήσουν να πάρουν. Η αντίδραση της κοπέλας θα είναι βίαιη, ο επίδοξος απαγωγέας θα πέσει νεκρός, αλλά το δικαστήριο θα την αθωώσει… Με τους: Αλίκη Βουγιουκλάκη, Αλέκος Αλεξανδράκης, Παντελής Ζερβός, Σπύρος Καλογήρου.\n►Στις 21:00 στο STAR "Need for Speed"\nΟ Τόμπι Μάρσαλ, εργάζεται με τους φίλους του στην οικογενειακή του επιχείρηση ενώ παράλληλα δοκιμάζει το σπάνιο ταλέντο του σε ερασιτεχνικές και αυτοσχέδιες κόντρες αυτοκινήτων. Η ζωή κυλάει όμορφα, μέχρι τη στιγμή που έρχονται τα πάνω κάτω και καταλήγει στη φυλακή για ένα έγκλημα, το οποίο ουδέποτε διέπραξε. Για τα επόμενα δύο χρόνια της ζωής του θα παραμείνει άδικα φυλακισμένος, έχοντας στο μυαλό μόνο μια σκέψη: την εκδίκηση! Με τους: Άαρον Πολ, Ντόμινικ Κούπερ, Σκοτ Μεσκούντι, Ίμοτζεν Πουτς, Μάικλ Κίτον.\n►Στις 22:15 στην ΕΡΤ2 "Cherry Blossoms" (Ανθισμένες Κερασιές)\nΌταν ανθίζουν οι κερασιές την άνοιξη, στη γιορτή της ομορφιάς και της αναγέννησης, σε ένα τοπίο μαγικό, ξεδιπλώνεται μπροστά μας η ιστορία του Ρούντι, της Τρούντι και της αγάπης τους. Η Τρούντι μαθαίνει ότι ο άνδρας της είναι βαριά άρρωστος και του προτείνει να ταξιδέψουν ώς το Βερολίνο όπου ζουν τα παιδιά τους. Εκεί θα καταλάβουν ότι αυτά έχουν τη δική τους ζωή και θα φύγουν για τη θάλασσα, όπου τους περιμένει μια μεγάλη έκπληξη. Μια ταινία γεμάτη ανατροπές και τρυφερότητα που μιλάει για τη ζωή, την αγάπη και την απώλεια. Ένας άντρας μαθαίνει ότι ποτέ δεν είναι αργά για να εκφράσει τα συναισθήματά του. Μια γυναίκα βλέπει το όνειρο της ζωής της να πραγματοποιείται με τον πιο ανορθόδοξο τρόπο. Μήπως η αίσθηση ότι κάτι είναι προσωρινό μας μαθαίνει να βλέπουμε τη ζωή όπως πραγματικά είναι; Τι μας κάνει να «ανθίζουμε»; Τι είναι αυτό που μας «μαραίνει»; Με τους: Έλμαρ Βέπερ, Ανελόπε Έλσνερ, Μαξιμίλιαν Μπρίκνερ, Άγια Ιριζούκι.\n►Στις 22:45 στο ΣΚΑΙ "Taken 2" (Η Αρπαγή 2)\nΟ πρώην πράκτορας Μπράιαν Μιλς πηγαίνει με την οικογένειά του στην Κωνσταντινούπολη, αλλά πέφτει θύμα απαγωγής ενός Αλβανού μεγαλομαφιόζου ο οποίος θέλει να εκδικηθεί το θάνατο του γιου του στο Παρίσι. Με τους: Λίαμ Νίσον, Φάμκε Γιάνσεν, Μάγκι Γκρέις, Ράντε Σερμπεντζίγια.\n►Στις 23:00 στον ΑΝΤ1 "Όλα θα Πάνε Καλά "\nΟ Φάνης και η Τζίνα, κρυφό ερωτικό ζευγάρι, παρασύρονται από τον Μιλτιάδη, τον αποφυλακισθέντα αρραβωνιαστικό της Τζίνας, σε µια απαγωγή. Αντί για τον µεγαλοδικηγόρο Μαθιόπουλο όµως, ξεµένουν µε τη θεία του, την Ελενίτσα. Με τους: Άκης Σακελλαρίου, Φαίη Ξυλά, Ορφέας Αυγουστίδης, Έφη Παπαθεοδώρου, Δημήτρης Πιατάς.\n►Στις 23:45 στο STAR "U.S. Marshals" (Στα Ίχνη του Φυγά)\nΟ ομοσπονδιακός πράκτορας Σαμ Τζεράρντ αναλαμβάνει την παραπομπή ενός κρατουμένου από το Σικάγο, σε φυλακή υψίστης ασφαλείας στο Μιζούρι. Στην ίδια πτήση, βρίσκεται και ο Μαρκ Σέρινταν, που κατηγορείται για τις δολοφονίες δύο πρακτόρων του FBI, αν και ο ίδιος ισχυρίζεται πως είναι αθώος. Τα πράγματα παίρνουν δραματική τροπή όταν το αεροπλάνο παθαίνει βλάβη και ο πιλότος επιχειρεί αναγκαστική προσγείωση. Μέσα στον πανικό, ο Σέρινταν κατορθώνει να αποδράσει. Ο Τζεράρντ αναλαμβάνει την επιχείρηση εντοπισμού και σύλληψής του και ένα ανελέητο κυνηγητό αρχίζει... Με τους: Τόμι Λι Τζόουνς, Γουέσλι Σνάιπς, Ρόμπερτ Ντάουνι Τζούνιορ, Κέιτ Νέλιγκαν, Τζόε Παντολιάνο.\n►Στις 00:00 στο MEGA "Resident Evil: Retribution" (Resident Evil: Η τιμωρία)\nΜε την υποστήριξη μιας επίλεκτης ομάδας «αντιστασιακών», η Άλις προσπαθεί να σταματήσει τα σχέδια της Umbrella Corp. και να καταστρέψει το αρχηγείο της. Με τους: Μίλα Γιόβοβιτς, Μισέλ Ροντρίγκεζ, Κέβιν Ντουράντ.\n►Στις 03:30 στο STAR "Pure Country 2 : The Gift"\nΜια νεαρή, ανερχόμενη τραγουδίστρια της κάντρι, η Μπόμπι, αγωνίζεται να εξισορροπήσει την πίστη της με την πρωτόγνωρη φήμη της όταν μυστηριωδώς χάνει τη φωνή της. Με λίγη ενδοσκόπηση και τη φιλία ενός αληθινού θρύλου της κάντρι μουσικής, η Μπόμπι βρίσκει το θάρρος να εξιλεωθεί για τα λάθη του παρελθόντος της καθώς και τη δύναμη να συνεχίσει να τραγουδά… Με τους:Κατρίνα Έλαμ , Τζορτζ Στρέιτ, Μάικλ Μακ Κιν, Τζάκι Γουέλς, Τράβις Φίμελ.\nΑφιερώματα - Avant Premiere - Νέα: KinderDocs : Προβολή του ντοκιμαντέρ The Perfect...\nΠόσα selfies χωράνε στην ζωή της δεκαεξάχρονης Φινλανδής instagram star Ολίβια. Τι σημαίνουν για εκείνη 20.000 followers; Το KinderDocs φεστιβάλ ντοκιμαντέρ για παιδιά και νέους παρουσιάζει σε πρεμιέρα για... (18/2/2018)


ΤΑΞΕΙΣ Ε΄ - ΣΤ΄\nΜΑΘΗΜΑ: Αθλητικές Δραστηριότητες\nΓΥΜΝΑΣΤΡΙΑ: ΩΡΑΙΟΠΟΥΛΟΥ ΑΘΑΝΑΣΙΑ\nΟ σκοπός της Φυσικής Αγωγής στο δημοτικό σχολείο είναι, μέσα από διάφορες κινητικές και αθλητικές δραστηριότητες να βοηθήσει πρώτα τη σωματική ανάπτυξη των παιδιών και μετά την ψυχική και πνευματική τους καλλιέργεια.\nΗ άσκηση απαλλαγμένη από ακρότητες, τάσεις υπερβολής και φανατισμού πρέπει να γίνει μια συμπληρωματική δραστηριότητα του ελεύθερου χρόνου κάθε ανθρώπου.\nΟι αθλοπαιδιές αποτελούν ίσως το πιο ευχάριστο και διασκεδαστικό κομμάτι της Φ. Αγωγής, στη συνείδηση του κάθε μαθητή.\nΤα ομαδικά παιχνίδια αναπτύσσουν στα παιδιά την αίσθηση της συντροφικότητας και της κοινωνικής αλληλεγγύης.\nΣκοπός των παιχνιδιών στο Δημοτικό σχολείο είναι, πέρα από τη σωματική ανάπτυξη, η κοινωνικοποίησή τους, ο σεβασμός του αντιπάλου και κατά συνέπεια και του συνανθρώπου, το πνεύμα συνεργασίας και συμβίωσης.\nΤο αθλητικό παιχνίδι το οποίο επιλέξαμε να ασχοληθούμε με τα παιδιά της Ε΄ τάξης είναι η χειροσφαίριση (χάντμπολ).\nΕίναι ένα ομαδικό παιχνίδι εύκολο, μια και παίζεται με τα χέρια και θεαματικό γιατί τα παιδιά κινούνται σ’ ένα αρκετά μεγάλο χώρο με αρκετές εναλλαγές φάσεων και έντονες συγκινήσεις.\nΤα παιδιά κατά ομάδες βρίσκουν πληροφορίες και γράφουν για την ιστορική εξέλιξη του αγωνίσματος μέχρι την τελική του μορφή το 19ο αιώνα.\nΜαθαίνουν πώς παίζεται το χάντμπολ και ζωγραφίζουν γήπεδα.\nΔιατυπώνουν μέσα από ερωτηματολόγιο που τους δόθηκε την άποψή τους ως προς τις διαστάσεις του γηπέδου, τον αριθμό των παικτών και τον πολυτιμότερο παίκτη της ομάδας.\nΟμαδικά γράφουν το γλωσσάρι του αγωνίσματος.\nΔημιουργούν ακροστιχίδες μέσα από τη βασική ορολογία του αθλήματος.\nΓράφουν τους βασικούς κανονισμούς του αγωνίσματος. Τα σημεία που επικεντρώθηκαν ήταν: τι επιτρέπεται, τι απαγορεύεται, πότε επιτυγχάνεται γκολ, πότε δίνονται οι κάρτες και πώς επαναφέρεται η μπάλα στο γήπεδο, όταν είναι εκτός γηπέδου.\nΔημιουργούν δικά τους παιχνίδια με μόνο περιορισμό να παίζονται με τα χέρια όπως και το αγώνισμα της χειροσφαίρισης.\nΤέλος όλα τα παιδιά της τάξης σε ζευγάρια αναπαριστούν τα σήματα των διαιτητών κατά τη διάρκεια ενός αγώνα.\nΤους δίνεται η ευκαιρία να βιώσουν όσα έμαθαν με τη συμμετοχή σε αγώνες που διοργανώνει η Διεύθυνση Φυσικής Αγωγής υπό την αιγίδα του Δήμου.\nΜε τον ίδιο τρόπο στην ΣΤ΄ τάξη δουλεύτηκε το άθλημα της καλαθοσφαίρισης (μπάσκετ).


ΓΙΑΝ. ΜΙΧΑΛΑΡΟΣ: ΜΑΚΡΙΑ ΑΠΟ ΕΜΑΣ Κ. ΜΥΤΙΛΗΝΑΙΕ...\nΔημοσιευμένο στις Πέμπτη, 28 Σεπτεμβρίου 2017 (10:21)\nΤα δικά του μηνύματα προς κάθε κατεύθυνση στέλνει μέσω της «ΑΙΧΜΗΣ» ο πρόεδρος της επιτροπής αγώνα κατά της δημιουργίας μεταλλίων βωξίτη στα Γεράνεια, Γιάννης Μιχάλαρος.\nΣτην συζήτηση που είχαμε ο κ. Μιχάλαρος αρχικά μας ενημέρωσε για τις αποφάσεις που ελήφθησαν την τελευταία συνεδρίαση της επιτροπής αγώνα που πραγματοποιήθηκε κεκλεισμένων των θυρών την περασμένη Πέμπτη (εφόσον δεν είχαν κληθεί τα τοπικά ΜΜΕ).\nΣυγκεκριμένα ο πρόεδρος της επιτροπής αγώνα, γνωστοποίησε τα εξής: «Στην τελευταία συνεδρίαση της επιτροπής που έγινε την Πέμπτη πήραμε σημαντικές αποφάσεις κλείνοντας ουσιαστικά το οργανωτικό ζήτημα του φορέα. Αρχικά αποφασίσαμε ότι τόσο ο νομικός σύμβουλος, όσο και οι περιβαλλοντολόγοι θα επιλεχθούν με ευθύνη του δημάρχου. Επίσης αποφασίστηκε οι αμοιβές τους να καλυφθούν με δαπάνη του δήμου. Η επιτροπή αγώνα δεν θα έχει καμία σχέση και ούτε θα έχει την ευθύνη της επιλογής των συγκεκριμένων επιστημόνων».\nΣε τι ωφελεί η συμμετοχή περιβαλλοντολόγου;\nΤον περιβαλλοντολόγο τον χρειαζόμαστε επειδή - όπως μας συμβούλευσε ο συμπολίτης μας έγκριτος νομικός κ. Λευτ. Γκέλης – χρειάζεται για να συντάξει αλλά και να καταθέσει μια ισχυρή περιβαλλοντική μελέτη για το πρόβλημα που αντιμετωπίζουμε με το ενδεχόμενο της δημιουργίας μεταλλείων στα Γεράνεια, ώστε αυτή η μελέτη να χρησιμοποιηθεί στην περίπτωση που προσφύγουμε στα δικαστήρια. Πιο απλά, η περιβαλλοντική μελέτη θα βοηθήσει τον κάθε νομικό να επιχειρηματολογήσει πλέον των νομικών θεμάτων.\nΣτο δημοτικό συμβούλιο έγινε λόγος για μια ανακοίνωση που εστάλη σε χορηγούς οι οποίοι καλούνται να βοηθήσουν με το δικό τους τρόπο στον αγώνα. Τι έχετε να πείτε γι’ αυτό;\nΗ αποστολή της συγκεκριμένης επιστολής προς τους χορηγούς ήταν μια πρόταση που κατατέθηκε από κάποια μέλη της επιτροπής αγώνα. Η επιστολή αυτή γράφτηκε και στάλθηκε αποκλειστικά και μόνο στα μέλη της επιτροπής αγώνα για να τεθεί προς συζήτηση, πριν ακόμα σταλεί σε κάποιον χορηγό. Απορώ πως διέρρευσε!\nΠαρά την πρόταση για να απευθυνθούμε σε χορηγούς, τα περισσότερα από τα μέλη της επιτροπής αντέδρασαν, τονίζοντας πως δεν πρέπει η επιστολή να σταλεί σε χορηγούς και το θέμα έληξε εκεί.\nΔημόσια πλέον και μέσω της παρέμβασης μου στην εφημερίδα σας, δηλώνω πως ο φορέας πήρε απόφαση να μην προχωρήσει στην αποστολή μιας τέτοιας επιστολής, την στιγμή μάλιστα που όπως προανέφερα τα έξοδα για τις αμοιβές νομικού και περιβαλλοντολόγων θα καλυφθούν από τον δήμο.\nΠροξένησε εντύπωση σε πολύ κόσμο η επιλογή του δημάρχου να επισκεφθεί τον υπουργό εσωτερικών μόνος του και δίχως την παρουσία μελών της επιτροπής, ώστε να ζητήσει την αρωγή του στο πρόβλημα που αντιμετωπίζουμε. Τι έχετε να δηλώσετε γι’ αυτό;\nΔεν κρίνω τον τρόπο με τον οποίο επέλεξε ο δήμαρχος να κάνει τις επαφές του. Αυτό που έχω να αποκαλύψω ως πρόεδρος της επιτροπής αγώνα, είναι ότι την Πέμπτη πήραμε απόφαση πως από εδώ και στο εξής τους κρατικούς παράγοντες ο δήμαρχος να τους επισκέπτεται μαζί με αντιπροσωπεία των μελών της επιτροπής αγώνα, όταν πρόκειται για συζήτηση που θα αφορά το ενδεχόμενο δημιουργίας μεταλλείων βωξίτη στα Γεράνεια. Η απόφαση στάλθηκε εγγράφως στο δήμο και μάλιστα με αριθμό πρωτοκόλλου.\nΠαρατηρώντας τον χάρτη με τα σημεία στα οποία προτείνεται να γίνουν δειγματοληψίες, διαφαίνεται ξεκάθαρα πως αρκετές από αυτές είναι πλησίον των τριών Ιερών Μονών. Γνωρίζοντας την δύναμη που έχει η εκκλησία, έχετε σκεφθεί να βάλετε στο «παιχνίδι» και την εκκλησία, αν αναλογιστούμε πως σε μια τέτοια περίπτωση (δημιουργίας μεταλλείων) καταστρέφεται και ο θρησκευτικός τουρισμός;\nΈχουμε ήδη κινηθεί και προς αυτήν την κατεύθυνση, αφού έχουμε στείλει επιστολή στον Μητροπολίτη Μεγάρων και Σαλαμίνος κ.κ. Κωνσταντίνο έχοντας ζητήσει να κάνουμε και επαφή μαζί του. Προέκυψε όμως μια έκτατη συνάντηση στην Αθήνα με κρατικούς υπηρεσιακούς παράγοντες η οποία έφερε πίσω το ραντεβού με τον Μητροπολίτη. Ξεκαθαρίζω όμως ότι ο Μητροπολίτης είναι ενήμερος για το πρόβλημα, ενώ έχουν ενημερωθεί και οι Μονές με πρωτοβουλία του κ. Αγγ. Μαραζιώτη. Αναμένουμε λοιπόν την επαφή με τον Μητροπολίτη για να ταχθεί και αυτός αλληλέγγυος στον αγώνα που κάνουμε, φτάνοντας το θέμα όσο πιο ψηλά γίνεται.\nΠοιες είναι οι κινήσεις που έχετε προγραμματίσει από εδώ και στο εξής;\nΠάνω απ’ όλα προέχει η δυναμική παρουσία της επιτροπής, του δημάρχου, των επικεφαλής των δημοτικών παρατάξεων αλλά και των πολιτών στο Περιφερειακό συμβούλιο, όπου περιμένουμε να μας γνωστοποιηθεί η ημερομηνία που θα τεθεί το θέμα προς συζήτηση.\nΜετά την παρουσία μας στο Περιφερειακό συμβούλιο (του οποίου η απόφαση είναι γνωμοδοτική), αυτομάτως θα ξεκινήσουμε δυναμικές παρουσίες στην Αποκεντρωμένη Διοίκηση Αττικής για να προλάβουμε ώστε να μην δοθεί άδεια. Γιατί στην παρούσα φάση στόχος μας είναι να μην δοθεί άδεια για διερευνητικές γεωτρήσεις, αφού είναι επιβεβλημένο να αποφευχθούν οι διερευνητικές γεωτρήσεις για να μην προχωρήσει η συγκεκριμένη δραστηριότητα.\nΔεν είμαι πολύ αισιόδοξος, αφού υπάρχει νομοθεσία που ευνοεί πάρα πολύ τον επιχειρηματία. Όμως θέλω να πιστεύω ότι η κυβέρνηση αυτή η οποία εδώ και αρκετά χρόνια – ακόμη και πριν γίνει κυβέρνηση –, αγωνίζεται για την οικολογία και την προστασία του περιβάλλοντος, θα λάβει πολύ σοβαρά υπόψιν της την μεγάλη καταστροφή που θα προκαλέσει στο περιβάλλον μια τέτοια δραστηριότητα. Θα κατανοήσουν πιστεύω οι σημερινοί κυβερνώντες, πως δεν πρέπει να παίζουν ούτε με το περιβάλλον και κυρίως πως δεν πρέπει να παίζουν με την υγεία των πολιτών. Οπότε μια τέτοια δραστηριότητα δεν θα την αφήσουν να προχωρήσει.\nΚύριε Υψηλάντη, εθνικός πλούτος δεν είναι μόνο τα μεταλλεύματα. Προσωπικά μου άποψη είναι ότι εθνικό πλούτο για την χώρα μας αποτελεί ο ανθρώπινος παράγοντας. Γι’ αυτό και προέχει η υγεία, αλλά και το τι συμφέρει την τοπική κοινωνία. Προέχουν τα «θέλω» των 40.000 πολιτών των Μεγάρων και της Νέας Περάμου και όχι τα οικονομικά συμφέροντα του κάθε επιχειρηματία.\nΌπου σταθώ και όπου βρεθώ, επαναλαμβάνω συνεχώς πως ο βωξίτης δεν είναι σπάνια γαία.\nΗ Ελλάδα έχει πάρα πολλούς χώρους «αποκάλυψης» βωξίτη.\nΓι’ αυτό ο επιχειρηματίας ας απευθυνθεί σε άλλες περιοχές όπου δεν δημιουργείται περιβαλλοντικό πρόβλημα και όχι στην δική μας.\nΕμείς θέλουμε να προστατεύσουμε έναν από τους εναπομείναντες πνεύμονες πρασίνου στην Αττική.\nΘέλουμε και οφείλουμε να αγωνιστούμε για να προστατεύσουμε την υγεία μας. Θέλουμε να αγωνιστούμε για να αποτρέψουμε την καταστροφή, προστατεύοντας τις επόμενες γενιές. Γι’ αυτό μακριά από εμάς κ. Μυτιλιναίε.\nΥπάρχουν κάποιοι που κάνουν λόγο για ειλημμένες αποφάσεις, και τελειωμένες καταστάσεις υπέρ του επιχειρηματία. Ποια η άποψη σας;\nΌντως υπάρχουν κάποιες φωνές που διαδίδουν περίεργα πράγματα. Λένε πως «έχει υπογραφεί η αδειοδότηση» και το κρύβουμε, λένε πως «ο αγώνας θα πάει χαμένος» φέρνοντας ως παράδειγμα την Ρεβυθούσα και τον αγωγό φυσικού αερίου.\nΠιστεύω πως όλα αυτά δεν πρέπει να είναι θέσεις ανθρώπων που θέλουν να λένε ότι αγωνίζονται.\nΈχω μάλιστα διαπιστώσει ότι και κάποιοι απέχουν από τις ενέργειες που κάνει η επιτροπή αγώνα με την δικαιολογία του ότι δεν μπήκε ο δήμαρχος μπροστά.\nΕίναι αυτό δικαιολογία για να μην συμμετέχουν; Προσωπικά πιστεύω πως πρόκειται για λανθασμένη άποψη, αφού όλοι μαζί αγωνιζόμαστε από κοινού, ανεξάρτητα ποιες είναι οι θέσεις του δημάρχου Γρ. Σταμούλη ή του Γιαν. Μιχάλαρου ή οποιουδήποτε άλλου επικεφαλής και εκπροσώπου φορέα.\nΌλοι πάμε μαζί σε αυτόν τον αγώνα και όταν ο αγώνας αυτός είναι δυναμικός και με ενωτική διάθεση θεωρώ πως τα αποτελέσματα θα είναι νικηφόρα.


Antroni - ΕΚΘΕΣΗ -ΕΚΔΗΛΩΣΗ ΠΑΡΑΔΟΣΙΑΚΩΝ ΨΩΜΙΩΝ\nΑυτήν τη στιγμή επισκέπτονται τον ιστότοπό μας 1191 guests και κανένα μέλος\nΓονική Κατηγορία: Παράδοση\tΓιορτές 09 Αυγούστου 2011\t 09 Αυγούστου 2011\t Εμφανίσεις: 6410\nΟ Σύλλογος Προστασίας της Φύσης & της Πολιτιστικής Κληρονομίας Ερυμάνθου - Φολόης\nΟ Πολιτιστικός Σύλλογος Νεμούτας ΄΄Ειρήνη & Φιλία΄\nΟ Πολιτιστικός Σύλλογος Λάλα ΄΄ Άγιος Κωνσταντίνος ΄΄\nΟ Πολιτιστικός Σύλλογος Αντρωνίου\nΕΚΘΕΣΗ - ΕΚΔΗΛΩΣΗ ΠΑΡΑΔΟΣΙΑΚΩΝ ΨΩΜΙΩΝ\nΏρα 9:00 μ.μ\n• Συντονισμός & παρουσίαση:\n• Ροϊδούλα Αντωνοπούλου απόφοιτη Πολιτικών Επιστημών Νομικής Σχολής Αθηνών, τελειόφοιτη Νομικής Σχολής Λέτσε Ιταλίας.\n• Νικόλαος Σιάκκουλης απόφοιτος τμήματος Τοπικής Αυτοδιοίκησης Σχολής Διοίκησης & Οικονομίας Καλαμάτας\n• Χαιρετισμοί :\n• «Ιστορική διαδρομή του ψωμιού» Ηλίας Τουτούνης Λαογράφος- Συγγραφέας .\n• «Ήθη και έθιμα του ψωμιού» Αγγελόπουλος Νικόλαος Διευθυντή Β/θμιας Εκπαίδευσης Ηλείας .\n• Ηλεκτρονική προβολή φωτογραφικού υλικού Γεώργιος Μπίρμπας Χημικός, Διδάκτωρ Πανεπιστημίου Πατρών.\n• Απαγγελία ποιημάτων για το ψωμί από τη Βάσω Χαριτοπούλου Οικονομολόγος Πανεπιστημίου Αθηνών\n• Παρουσίαση Παραδοσιακών χορών της Πελοποννήσου από τα χορευτικά τμήματα των Πολιτιστικών Συλλόγων Νεμούτας και Λάλα. Επιμέλεια προγράμματος-Υπεύθυνος Διδασκαλίας: Βασίλειος Σμαρνάκης Οικονομολόγος Πανεπιστημίου Αθηνών.\n• Επιμέλεια Αγιογραφιών Κατσέπας Κωνσταντίνος\nDELIVERY, Υψηλάντου 12 σταθμός ΟΣΕ τηλ. 26210-22425\nΤΙCKET RESTAURANT «O NIKOΛΑΣ», ΠΑΡΟΔΟΣ ΑΛΦΕΙΟΥ-ΟΛΥΜΠΙΩΝ τηλ. 26210-20550\nΖΑΧΑΡΟΠΛΑΣΤΕΙΟ «Τσαπάρας», Στεφανοπούλου 7 Πύργος τηλ. 26210-30350\nγραμμένο απο φτερινα , Αύγουστος 13, 2011\nΤο θέμα της αναβολής της συνεδρίασης έθεσε η δημοτική σύμβουλος της μείζονος αντιπολίτευσής Μαρία Πάτση λόγω της εκδήλωσης που πραγματοποιούνταν εκείνη την ώρα στο θέατρο Δρούβα από τον φυσιολατρικό σύλλογο «Ωλονός» με θεματολογία γύρω από το ψωμί . Η πρόταση απορρίφθηκε από τον πρόεδρο του Δ.Σ. Θεόδωρο Παπαηλιού τονίζοντας ότι «η συνεδρίαση του Δ.Σ. είναι η κορυφαία δημοκρατική λειτουργία της τοπικής αυτοδιοίκησης »\nΣΧΟΛΙΟ: ΘΑ ΤΟ ΕΧΟΥΜΕ ΥΠ' ΟΨΙΝ ΜΑΣ ΚΥΡΙΑ ΠΑΤΣΗ ΚΑΙ ΚΥΡΙΕ ΠΑΠΑΗΛΙΟΥ.


Εγχειρίδιο Philips 221TE2LB (32 σελίδες)\nΕγχειρίδιο Philips 221TE2LB\nENDANO ENFRITSVRURO DANO PL TRID NL FI DE ES PT HU CSSK\nΈχετε κάποια ερώτηση σχετικά με το Philips 221TE2LB ή χρειάζεστε βοήθεια; Κάντε την ερώτησή σας εδώ. Δώστε μια σαφή και περιεκτική περιγραφή του ζητήματος και της ερώτησής σας. Όσο περισσότερες λεπτομέρειες παρέχετε για το ζήτημα και την ερώτησή σας, τόσο πιο εύκολο θα είναι για άλλους αγοραστές του Philips 221TE2LB να απαντήσουν σωστά στην ερώτησή σας.\nΔείτε το εγχειρίδιο για το Philips 221TE2LB εδώ, δωρεάν. Αυτό το εγχειρίδιο ανήκει στην κατηγορία Οθόνες και έχει βαθμολογηθεί από 1 άτομα με μέσο όρο 5.6. Αυτό το εγχειρίδιο διατίθεται στις ακόλουθες γλώσσες: Αγγλικά, δανικός, Νορβηγός. Έχετε κάποια ερώτηση σχετικά με το Philips 221TE2LB ή χρειάζεστε βοήθεια;\nPhilips 221TE2LB προδιαγραφές\nΓλώσσες Οθόνης (OSD) BUL, CZE, DAN, DEU, DUT, ENG, ESP, FIN, FRE, GRE, HUN, ITA, NOR, POL, POR, RUM, RUS, SER, SLV, SWE, TUR, UKR\nΓωνία κλίσης -3 - 12°\nΠλάτος (με τη βάση) 519mm\nΒάθος (με τη βάση) 176mm\nΎψος (με τη βάση) 404mm\nΎψος συσκευασίας 459mm\nΠαρακάτω, θα βρείτε τις πιο συχνές ερωτήσεις σχετικά με το Philips 221TE2LB.


«Είσαι ένας άλλος Πογκμπά με την Γαλλία και την Γιουβέντους»: Η ώρα του Γάλλου να δικαιώσει τον Ραϊόλα! (vids) : england365.gr\nENGLAND365 23.06.2022 | 09.30\nΛίγους μήνες πριν από τον θάνατό του, ο Μίνο Ραϊόλα είχε τοποθετηθεί δημόσια για την κατάσταση που επικρατούσε στη Μάντσεστερ Γιουνάιτεντ με τον Πολ Πογκμπά. Δίχως να μπει στην διαδικασία να δικαιολογήσει ή να ψέξει κάποιον από τις δύο πλευρές, είχε πει πως δεν μπορεί να αντιληφθεί τον λόγο που ο ποδοσφαιριστής που εκπροσωπεί, δεν βρήκε ποτέ τον εαυτό του στο «Όλντ Τράφορντ».\n«Είσαι ένας διαφορετικός παίκτης όταν παίζεις με την Γαλλία. Το ίδιο συνέβαινε και με την φανέλα της Γιουβέντους. Είναι ανεξήγητο αυτό που συμβαίνει με τη Μάντσεστερ Γιουνάιτεντ».\nΚαι πράγματι έτσι είναι. Διότι όταν οι «κόκκινοι διάβολοι» αποφάσιζαν να δαπανήσουν 70 εκατομμύρια, το καλοκαίρι του 2016, για έναν από τους πιο ακριβούς ποδοσφαιριστές στον κόσμο, η αίσθηση που υπήρχε ήταν πως ο Γάλλος θα αποτελέσει και τον ηγέτη του νέου του συλλόγου.\nΕν τέλει, αυτό δεν έγινε ποτέ. Ούτε καν στην καλύτερή του σεζόν με τη Μάντσεστερ Γιουνάιτεντ. Ποια ήταν αυτή; Την σεζόν 2018-19, όπου ολόκληρη η ομάδα παραπατούσε και τερμάτισε στην 6η θέση, πίσω από την Άρσεναλ, αλλά ο ίδιος «άγγιξε» το double double σε γκολ και ασίστ.\nΠανηγύρισε 13 φορές, μοίρασε 9 τελικές πάσες, αλλά η μετριότητα του συνόλου, δεν του επέτρεψε να πανηγυρίσει κάποιον τίτλο στο «Όλντ Τράφορντ». Από εκεί και μετά, επήλθε η κατάρρευση, με ορισμένες απλώς, φαντεζί εκλάμψεις.\nΗ κυκλοθυμικότητα στην απόδοση του Πογκμπά άλλωστε, έκανε την εμφάνισή της, ακριβώς την επόμενη χρονιά. Μετά την καλύτερή του σεζόν με την Γιουνάιτεντ, έκανε την… χειρότερη.\nΤελείωσε την σεζόν 2019-20 με ένα γκολ και μόλις τέσσερις ασίστ, έχοντας αγωνιστεί μόλις σε 16 αναμετρήσεις, για πρώτη φορά στην καριέρα του, μετά από την πρώτη του αποχώρηση από τη Μάντσεστερ Γιουνάιτεντ.\nΚάπου εκεί, το γυαλί είχε αρχίσει να ραγίζει, αλλά η έλευση του Όλε Γκούναρ Σόλσκιερ πιθανολογούσαν πολλοί πως θα τον αφυπνίσει. Ούτε ο Νορβηγός κατάφερε όμως να αλλάξει το σκηνικό.\nΤον είδε να μοιράζει υπό τις οδηγίες του πέντε ασίστ στα δύο πρώτα, περσινά ματς της Μάντσεστερ Γιουνάιτεντ, τις τέσσερις εκ των οποίων στην πρεμιέρα κόντρα στην Λιντς, αλλά εν τέλει, χάθηκε και πάλι.\nΟλοκλήρωσε την σεζόν με συμμετοχή σε 10 μόλις γκολ, την στιγμή που μετά από 180 αγωνιστικά λεπτά, είχε επίδραση στα… μισά! Είχαμε πλέον φτάσει στο τέλος της εποχής του Πολ Πογκμπά στη Μάντσεστερ Γιουνάιτεντ.\nΤο αντίο ήρθε επίσημα πριν από μερικές εβδομάδες και αισίως ο Γάλλος δείχνει να τα έχει βρει σε όλα με την Γιουβέντους, για να επιστρέψει στο Τορίνο. Εκεί όπου λατρεύτηκε, εκεί όπου κάθε του πάσα γινόταν και viral, εκεί όπου μία ασίστ σαν αυτή στον Λίνγκαρντ, στην Premier League που μας πέρασε, θα μνημονευόταν για περίπου 30 ημέρες.\nΟ ποδοσφαιριστής δήλωσε στο ντοκιμαντέρ που ετοιμάζεται για χάρη του πως πρόκειται για την πιο κρίσιμη απόφαση στην καριέρα του! Ή τώρα ή ποτέ ειπώνεται χαρακτηριστικά. Και δεν απέχει πολύ από την πραγματικότητα.\nΜένει να δούμε αν ο Πογκμπά θα δικαιώσει τον Μίνο Ραϊόλα και θα αποδείξει πως το πρόβλημα στη Μάντσεστερ Γιουνάιτεντ δεν ήταν ο ίδιος, αλλά ο… ίδιος ο οργανισμός. Κανείς δεν μπορεί να εκλογικεύσει μία τέτοια κατάσταση. Όπως και την αίσθηση που υπάρχει, πως ο Πογκμπά όντως θα βρει τον εαυτό του στην Γιουβέντους και άπαντες θα αναρωτιόμαστε, τι δεν πήγε καλά στα έξι χρόνια της… πανάκριβης παρουσίας του στο «Όλντ Τράφορντ»!\nΠέντε χρόνια Σαλάχ στη Λίβερπουλ: Ο «Φαραώ» που έκανε το Άνφιλντ έναν... ναό που τον λατρεύει (vids)\nΚομμάτι της κόκκινης ιστορίας. Ένας από τους καλύτερους επιθετικούς που πέρασαν ποτέ από τη Λίβερπουλ. Ο Μοχάμεντ Σαλάχ γιορτάζει πέντε χρόνια από την ημέρα που υπέγραψε συμβόλαιο συνεργασίας με την Λίβερπουλ, το «Άνφιλντ» θα τον ευγνωμονεί αιώνια για όσα του πρόσφερε και το England365.gr γράφει για τον «Φαραώ» που έγινε μία από τις πιο εμβληματικές φιγούρες στο κλαμπ του λιμανιού.


Ευχαριστήριο του Φαίακα στον Σύνδεσμο Διαιτητών | ΕΝΗΜΕΡΩΣΗ Corfu Κέρκυρα News\nΕυχαριστήριο του Φαίακα στον Σύνδεσμο Διαιτητών\nΚΕΡΚΥΡΑ. Στον χώρο του ΕΑΚΚ στεγάζεται εδώ και χρόνια ο Σύνδεσμος Διαιτητών Ποδοσφαίρου Κέρκυρας, σε ένα κτίριο\nτο οποίο είχε ουσιαστικά φτιάξει με δικά του έξοδα, με τον αείμνηστο Τάκη Κουρσάρη να συμβάλει πάρα πολύ στο οικονομικό κομμάτι και τον Λάκη Προβατά να κάνει μεγάλο αγώνα για να ολοκληρωθεί και για τον λόγο αυτό η αίθουσα φέρει το όνομά του.\nΕίναι ένας εξαιρετικός χώρος που άνετα χωράει 100 καθήμενους, που με την «αδράνεια» του Συνδέσμου λόγω ΕΠΟ, παραμένει ουσιαστικά κλειστός. Βέβαια πολλές φορές δίνεται σε σωματεία κυρίως για κάποιες εκδηλώσεις και εκεί γινόταν η συνέντευξη τύπου μετά το τέλος των αγώνων του Φαίακα, τη σεζόν που πέρασε στην Α1.\nΗ ομάδα των ανδρών αλλά και αυτή των γυναικών που θα αγωνιστεί στην Α2 και ίσως διεκδικήσει την άνοδό της, ζήτησαν την αίθουσα για να μπορούν να κάνουν προβολές βίντεο, που είναι τρόπος προπόνησης και εκπαίδευσης. Φυσικά η αίθουσα δόθηκε, γιατί ο Σύνδεσμος Διαιτητών έχει δείξει τις ευαισθησίες του για τον κερκυραϊκό αθλητισμό. Η ομάδα του Φαίακα ευχαρίστησε δημόσια τόσο τον πρόεδρο όσο και τον Σύνδεσμο.\nΤο ευχαριστήριο του Φαίακα: «Ο Α.Ο. Φαίαξ Κέρκυρας ευχαριστεί θερμά την Ένωση Διαιτητών Ποδοσφαίρου Κέρκυρας και τον Πρόεδρό της κ. Γιώργο Αρμενιάκο για τη στήριξή τους στην προσπάθεια του αντρικού και του γυναικείου τμήματος τη φετινή αγωνιστική περίοδο 2020/2021, μέσω της ευγενούς παραχώρησης της αίθουσάς τους για τις προβολές βίντεο και τις συνεντεύξεις τύπου του συλλόγου μας».\nΑλλαγή ώρας στο Ζαφειράκης – Φαίακας\nΣτη Νάουσα ο Φαίακας κόντρα στον Ζαφειράκη\nΚατηγορίες ανάμεσα σε Φαίακα και ΚΓΣ για αγώνα του προμίνι\nΑ1 Χάντμπολ: Πρεμιέρα με ήττα για τον Φαίακα


Planitikos.gr || Επιστημονική ενημέρωση: Εντοπίστηκε καφέ νάνος με ερυθρή ατμόσφαιρα\nΚαφέ νάνοι ονομάστηκαν τα σώματα που βρίσκονται σε μια ενδιάμεση κατάσταση ανάμεσα σε πλανήτες και άστρα με τους περισσότερους ειδικούς να κάνουν λόγο για «αποτυχημένα άστρα». Ο ULAS J222711-004547 είναι ένας καφέ νάνος που προσέλκυσε την προσοχή ομάδας αστρονόμων του Κέντρου Αστροφυσικών Ερευνών του Πανεπιστημίου του Χερτφορντσάιρ.\nΣύμφωνα με τους ερευνητές το μέγεθος των κόκκων της μεταλλικής σκόνης σε συνδυασμό με τα υπόλοιπα συστατικά της ατμόσφαιρας, της προσδίδουν ένα μόνιμο, έντονα ερυθρό, χρώμα. Οι ερευνητές σημειώνουν ότι η ανακάλυψη και κατανόηση σπάνιων ή εξωτικών αν προτιμάτε, ατμοσφαιρών όπως αυτή του καφέ νάνου θα προσφέρει νέα στοιχεία για το πόσα είδη ατμοσφαιρών μπορεί αν υπάρχουν στο Σύμπαν. Η ανακάλυψη δημοσιεύεται στην επιθεώρηση «Monthly Notices of the Royal Astronomical Society».


Η «Κύπρος» πίνει frappé ή espresso;, MAD\n7 Κύπριοι εμπιστεύτηκαν στο madtv το ποιόν καφέ προτιμούν\nΜέχρι πριν λίγα χρόνια το φραπέ κυριαρχούσε στο νησί και ήταν η αγαπημένη συνήθεια η οποία συνόδευε πάντα τη συνάντηση με φίλους, τον χρόνο στην εργασία, στο πανεπιστήμιο ή και τις στιγμές χαλάρωσης στο σπίτι.\nΠοια είναι, όμως, η πραγματικότητα σήμερα;\nΤο madtv έκανε την έρευνά του, ρωτώντας 8 Κύπριους, και σου παρουσιάζει την καινούργια «καφεδοπραγματικότητα» η οποία πλέον επικρατεί.\nΔείτε, λοιπόν, τι απάντησαν στην ερώτηση «τι καφέ πίνουν σήμερα και γιατί».\nΠάρια, 31 χρονών\nΠίνω μόνο espresso γιατί το frappé θεωρείται passé.\nΈτσι, Πάρια, μην επιτρέψεις ποτέ στον εαυτό σου να είναι εκτός μόδας.\nMαρία, 28 χρονών\nΚάποτε έπινα frappé γλυκό με πολύ γάλα, πλέον όμως πίνω fr. espresso γλυκό με λίγο γάλα, γιατί το frape το βαρέθηκα.\nΜαρία, το πώς πίνεις τον καφέ σου και πόση ζάχαρη και γάλα βάζεις, θα το κάνουμε σε άλλο θέμα.\nΝικόλας, 27 χρονών\nΠλέον πίνω μόνο fr. Cappuccino γιατί απλά βαρέθηκα το frappé.\nΟ Νικόλας, λιτός, απέριττος και λακωνικός, δεν γουστάρει να δίνει πολλές εξηγήσεις.\nΒαλεντίνα, 30 χρονών\nΠίνω και τα δύο. Ξεκινάω την ημέρα μου με frappé (τον οποίο θεωρώ και πιο ελαφρύ) με το που θα κάτσω στο γραφείο, και μου αρέσει που μπορώ να τον πίνω με τις ώρες και που αργεί να τελειώσει. Συνηθίζω να προσθέτω λίγο νερό και έτσι η απόλαυση είναι ατελείωτη. Συνήθως τα απογεύματα πίνω fr. Espresso αλλά μου τη «σπάει» που τελειώνει τόσο σύντομα.\nΒαλεντίνα, μια γουλιά ανά εικοσάλεπτο για ατελείωτη απόλαυση.\nΓιάννος, 29 χρονών\nΠίνω και τα δύο, απλά συνηθίζω να ξεκινάω την ημέρα μου με frappé (συνήθως 10:00-12:00) και στην έξοδό μου ή στη βόλτα μου το απόγευμα παίρνω fr. espresso.\nΟ Γιάννος είναι πειθαρχημένος και οργανωμένος. Πίνει το φραπεδάκι του αυστηρά 10:00-12:00, ούτε ένα λεπτό πιο πριν, ούτε λεπτό μετά.\nΑφροδίτη, 25 χρονών\nΠίνω μόνο fr. espresso γιατί το frappé ποτέ δεν μου άρεσε και με πειράζει στο στομάχι.\nΑφροδίτη, πάνω από όλα η υγεία.\nΝάκης, 26 χρονών\nΠίνω πάντα fr. espresso σκέτο με λίγο γάλα. Γιατί θέλω πιο έντονη γεύση καφέ και τον θεωρώ πιο ποιοτικό από τον frappé.\nΟ Νάκης θέλει ποιότητα στη ζωή του. Εμείς του προτείνουμε να κάνει παρέα με τη Μαρία, η οποία βάζει και αυτή λίγο γάλα στο freddo της.\nΌπως βλέπετε, τα αποτελέσματα της έρευνας δείχνουν ότι η Κύπρος δείχνει μια προτίμηση στον espresso ξεπερνώντας την παράδοση των τελευταίων δεκαετιών. Φυσικά, υπάρχουν και οι πιο παραδοσιακοί τύποι, οι οποίοι δεν θέλουν να τον βγάλουν από την ρουτίνα τους φροντίζοντας να τιμούν και τα δύο είδη καφέ.


Αιματηρή εξέγερση σε φυλακή της Βαγδάτης\nΠρώτη καταχώρηση: Κυριακή, 8 Μαΐου 2011, 10:52\nΔέκα κρατούμενοι, ορισμένοι από τους οποίους θεωρούνταν ύποπτοι ότι ανήκουν στην αλ Κάιντα και τέσσερις αστυνομικοί σκοτώθηκαν σε εξέγερση σε φυλακή στη Βαγδάτη, όπως ανακοίνωσε εκπρόσωπος των ιρακινών υπηρεσιών ασφαλείας. Ένας από τους κρατούμενους κατάφερε την ώρα της ανάκρισης να πάρει το όπλο ενός αξιωματικού της αστυνομίας και να απελευθερώσει άλλους 9 κρατούμενους, όπως διευκρίνισε η ίδια πηγή.\nΣτην διάρκεια της εξέγερσης σκοτώθηκαν ο στρατηγός, Μοαγιέντ αλ-Σάλεχ, επικεφαλής της αντιτρομοκρατικής μονάδας του τομέα της Καράντα, ένας αντισυνταγματάρχης, ένας λοχαγός και ένας αστυνομικός, πρόσθεσε ο Ιρακινός αξιωματούχος.\nΟι στασιαστές παρέμειναν οχυρωμένοι για αρκετές ώρες σε ένα τμήμα των φυλακών πριν πέσουν νεκροί από πυρά αστυνομικών. Κι όλα αυτά ενώ τα μέτρα ασφαλείας έχουν ενισχυθεί στο Ιράν, αφού οι αρχές φοβούνται πιθανά αντίποινα από το ιρακινό σκέλος της αλ Κάιντα, μετά τον θάνατο του Οσάμα μπιν Λάντεν.\nΤελευταία ενημέρωση: Κυριακή, 8 Μαΐου 2011, 11:09\nΠαυλίδης: «Παλέψαμε μέχρι το τέλος»\nH Kίνα θα παρουσιάσει τα νέα της πολεμικά σκάφη σε παρέλαση


Την υποψηφιότητα του Κ. Αγοραστού για την Περιφέρεια Θεσσαλίας στηρίζει το Ποτάμι - PagasitikosNews\nΒρίσκεστε εδώ: ΚΕΝΤΡΙΚΗ / ΘΕΣΣΑΛΙΑ / Την υποψηφιότητα του Κ. Αγοραστού για την Περιφέρεια Θεσσαλίας στηρίζει το Ποτάμι\nΤην υποψηφιότητα του Κ. Αγοραστού για την Περιφέρεια Θεσσαλίας στηρίζει το Ποτάμι\n28 Δεκεμβρίου 2018 - 15:24 Από Τριαντάφυλλος Γαβρινιώτης\nΟ γραμματέας της Τοπικής Οργάνωσης του Ποταμιού στη Λάρισα Κώστας Ιακωβάκης τόνισε ότι «εκφράσαμε στον περιφερειάρχη Θεσσαλίας Κ. Αγοραστό την απόφαση του κόμματός μας να στηρίξει την υποψηφιότητά του και το συνδυασμό του «Συμμαχία υπέρ των πολιτών » για την επανεκλογή του στον περιφερειακό θώκο στις ερχόμενες εκλογές και τη συνέχιση της επιτυχημένης πολιτικής που έχει ασκήσει όλα αυτά τα χρόνια. Συμπορευόμαστε μαζί του στο πλαίσιο μιας προοδευτικής μεταρρυθμιστικής ατζέντας προς όφελος της Θεσσαλίας και των πολιτών της».\nΑπό την πλευρά του ο περιφερειάρχης Θεσσαλίας Κώστας Αγοραστός σε δηλώσεις του υποστήριξε τα εξής: «Θα ήθελα να ευχαριστήσω τα στελέχη του Ποταμιού που συμπορεύονται με την παράταξη μας «Συμμαχία υπέρ των Πολιτών».\nΆλλωστε η παράταξή μας έχει ιδρυθεί πάνω σε αρχές και αξίες ανθρώπινες και ανεξάρτητες που αντιπροσωπεύουν τη κοινωνία και απευθύνεται σε ευρύτερες δυνάμεις του μεταρρυθμιστικού και προοδευτικού χώρου.\nΜε έργα και πράξεις και όχι λόγια, ακολουθούμε μια ανθρώπινη πολιτική και ευχαριστούμε όλους που μας στηρίζουν, αλλά κυρίως τον κάθε Θεσσαλό και την κάθε Θεσσαλή που είναι καθημερινά δίπλα μας και παλεύουν για μια καλύτερη Θεσσαλία».\nΣτη συνάντηση παρευρέθηκαν ο γραμματέας της Τ.Ο. Λάρισας του Ποταμιού Κώστας Ιακωβάκης, το μέλος της Κ.Ε. του Ποταμιού Δημήτρης Σακατζής, το στέλεχος του Ποταμιού Λάρισας Κων/νος Πλίτσης και ο αντιπεριφερειάρχης Τεχνικών Έργων της Περιφέρειας Θεσσαλίας Απόστολος Μπέμπης.\nΕτικέτες: Κώστας Αγοραστός, Ποτάμι\n28 Δεκεμβρίου 2018 - 16:00 Από Τριαντάφυλλος Γαβρινιώτης\nΑνοικτή επιστολή ενημέρωσης από την Επιτροπή Δημοτών Κραυσίδωνα #ΕπιτροπήΔημοτώνΚραυσίδωνα - https://t.co/gJYpkE3pYC - 44 λεπτά πριν


Ν. Ντιμιτρόφ για Σκοπιανό: «Δίνουμε μάχη με το χρόνο» – politik.gr\nΝ. Ντιμιτρόφ για Σκοπιανό: «Δίνουμε μάχη με το χρόνο»\n04/05/2018, 5:05 μμ\n«Έχουμε έναν δύσκολο αγώνα ενάντια στο χρόνο», δήλωσε για το Σκοπιανό ο υπουργός Εξωτερικών του γειτονικού κρατιδίου, Ν. Ντιμιτρόφ, μετά το τέλος των εργασιών της 3ης Υπουργικής Συνάντησης Ελλάδας, Αλβανίας, Βουλγαρίας και ΠΓΔΜ, που διεξήχθη την Παρασκευή (4/5) στη Θεσσαλονίκη.\n«Υπάρχει βούληση», υποστηρίζει ο Ν. Ντιμιτρόφ\nΠαράλληλα, ο Σκοπιανός ΥΠΕΞ ανέφερε πως υπάρχει βούληση για την επίλυση του ζητήματος της ονομασίας της ΠΓΔΜ και ευχήθηκε η χώρα του να προλάβει το ευρωπαϊκό… τρένο.\n«Πιστεύω ότι υπάρχει βούληση. Έχουμε έναν δύσκολο αγώνα ενάντια στον χρόνο. Από την άλλη πλευρά, τα όρια δεν συνδέονται με τη φύση αυτής της διαδικασίας. Συνδέονται με το “ευρωπαϊκό τρένο” για παράδειγμα, το Ευρωπαϊκό Συμβούλιο και τη Σύνοδο στα τέλη Ιουνίου», δήλωσε σχετικά.\n«Σκληρός διαπραγματευτής ο Κοτζιάς»\nΌσον αφορά τον ομόλογό του, Νίκο Κοτζιά, ο Ν. Ντιμιτρόφ έκανε λόγο για έναν «σκληρό διαπραγματευτή», αλλά και «εξαιρετικό οικοδεσπότη» και τόνισε ότι από την πρώτη συνάντηση των δύο ανδρών, στις 14 Ιουνίου 2017 στην Αθήνα, έχουν γίνει πολλά.\n«Υπάρχει μεγαλύτερη εμπιστοσύνη, μεγαλύτερη κατανόηση. Και οι δυο μας έχουμε περάσει μερόνυχτα αναλογιζόμενοι ο ένας τις ανησυχίες του άλλου, που είναι ίσως ο καλύτερος τρόπος, όταν υπάρχει κατανόηση, να καταλήξεις σε λύση. Το διακύβευμα είναι σημαντικό. Το έχω πει και θα το επαναλάβω. Είναι ένας διαγωνισμός μεταξύ του παρελθόντος και του μέλλοντος», σχολίασε.\n«Μόλις τα καταφέρουμε κατά τρόπο που να είναι αποδεκτός από την κοινή γνώμη και τον λαό και στις δύο πλευρές -καθώς αυτός είναι ο μόνος τρόπος για να έχουμε μια μόνιμη, βιώσιμη λύση που θα παράγει φιλία και όχι εχθρότητες και αγανάκτηση- θα μας απασχολήσει γιατί δεν το έχουμε λύσει έως τώρα», πρόσθεσε.\nΤι συζήτησαν για το Σκοπιανό\nΌσον αφορά τη συζήτηση για το ονοματολογικό, ο κ. Ντιμιτρόφ είπε ότι συζήτησαν με τον κ. Κοτζιά «μια-δυο τελευταίες διαφορές».\nΠαράλληλα, εκτίμησε ότι «έχουμε διανύσει πολύ δρόμο» και πρόσθεσε: «Κι επειδή δεν είμαστε μόνον υπουργοί αλλά και διαπραγματευτές πάνω στο συγκεκριμένο θέμα, χθες και σήμερα εξερευνήσαμε επιλογές, χωρίς να αναλάβουμε κάποια δέσμευση, προκειμένου να δούμε εάν μπορούμε να βρούμε έναν συνδυασμό που να είναι επαρκής και για τις δύο πλευρές».\nΗ συνάντηση με τον Νίμιτς στην Αθήνα\nΕπίσης, επιβεβαίωσε αυτό που ανέφερε νωρίτερα ο κ. Κοτιζάς, ότι δηλαδή συμφώνησαν να συνεχίσουν τις συζητήσεις την επόμενη εβδομάδα, μετά τη Σύνοδο στο Σούνιο, επισημαίνοντας πως έχουν καλέσει και τον Μάθιου Νίμιτς.\n«Γνωρίζω ότι οι προσδοκίες είναι υψηλές, το ενδιαφέρον είναι μεγάλο, γιατί υπάρχει εδώ και πολύ καιρό το θέμα, επομένως μην… θυμώνετε για το γεγονός ότι συναντιόμαστε τόσο συχνά. Αλλά το θέμα είναι τόσο βαθιά θεμελιωμένο και πρέπει να το φέρουμε στην επιφάνεια και να συζητήσουμε ζητήματα», συμπλήρωσε.\nTags: Μακεδονία, Νίκολα Ντιμιτρόφ, Νίκος Κοτζιάς, ΠΓΔΜ, Σκόπια, Σκοπιανό\nΣκοπιανοί έφερναν στην Ελλάδα 13 Πακιστανούς\nΠανηγυρίζουν στο Μαξίμου για όσα έγιναν στη Λέσβο!


Εδωσε δίκαιο ο Βατσλικ στον Μαρτίνς - Redaroume.gr\nΑρχική/ΠΟΔΟΣΦΑΙΡΟ/Εδωσε δίκαιο ο Βατσλικ στον Μαρτίνς\nΕδωσε δίκαιο ο Βατσλικ στον Μαρτίνς\nO Tόμας Βατσλίκ μίλησε σε συνέντευξη τύπου αναφορικά με την Εθνική Τσεχίας αλλά και τον Ολυμπιακό ,αναφέροντας ότι είχε δίκαιο ο Πορτογάλος προπονητής των Πειραιωτών που δεν τον χρησιμοποίησε στα παιχνίδια των προκριματικών του Τσάμπιονς Λιγκ.\nΓια την παρουσία του στον Ολυμπιακό: “Νιώθω καλά στον Ολυμπιακό, ήταν απλά κρίμα που δεν μπήκαμε στο Champions League. Πιθανότατα θα έχει μια επίδραση στο κλαμπ. Η οικογένειά μου είναι επίσης χαρούμενη στην Ελλάδα, φύγαμε από το ξενοδοχείο μετά από πέντε εβδομάδες και πήγαμε σε σπίτι. Βρήκαμε και σχολείο για το παιδί μου.\nΓια την απόφαση Μαρτίνς να μην τον χρησιμοποιήσει στα προκριματικά του Τσάμπιονς Λιγκ: “Φυσικά και θα ήθελα να είχα παίξει στους αγώνες των προκριματικών του Champions League, σε αγώνες έντασης. Καταλαβαίνω ότι δεν είχα τον κατάλληλο χρόνο για την προετοιμασία, ενώ είχα επιστρέψει από δεκαήμερη άδεια.\nΓια το Γιουρόπα και τον αποκλεισμό Ο προπονητής πιθανότατα πήρε τη σωστή απόφαση, τα παιδιά έκαναν καλές εμφανίσεις. Ήταν κρίμα που αποκλειστήκαμε. Όλοι ξέρουμε ότι υπάρχει διαφορά ανάμεσα στο Champions League και στο Europa League. Είμαστε σε ένα ενδιαφέρον γκρουπ με Άιντραχτ, Φενέρμπαχτσε και Άντβερπ, οπότε τώρα στόχος μας είναι να πάμε όσο πιο μακριά γίνεται”.\n«Συμφωνία Ολυμπιακού - Σαουθάμπτον για τον Βαλερί» [vid]\nΣτοίχημα: Ξέρει από “Βελοντρόμ” ο Γιουσέφ\nΧριστούγεννα στο ΣΕΦ! (Video)


Εσωκομματικές ΣΥΡΙΖΑ-ΠΣ: «Σάρωσε» ο Θάνος Μωραΐτης σε Αιτωλοακαρνανία-Δυτική Ελλάδα\nΟ βουλευτής Αιτωλοακαρνανίας, Θάνος Μωραΐτης ευχαριστεί όλα τα μέλη του ΣΥ.ΡΙΖ.Α. – Προοδευτική Συμμαχία Δυτικής Ελλάδας μετά την πρωτιά του στην Δυτική Ελλάδα, στις στις εκλογές του κόμματος της αξιωματικής αντιπολίτευσης για την νέα Κεντρική Επιτροπή.\nΟφείλω ένα μεγάλο ευχαριστώ, μέσα από την καρδιά μου, σε όλα τα μέλη του ΣΥ.ΡΙΖ.Α. – Προοδευτική Συμμαχία Δυτικής Ελλάδας που με ανέδειξαν στην πρώτη θέση της Περιφέρειάς μας για την Κεντρική Επιτροπή.\n▪ Μεγάλη η τιμή, αλλά ακόμα μεγαλύτερη η ευθύνη.\nΈνα μεγάλο ευχαριστώ και στα χιλιάδες νέα μέλη που συντάχθηκαν μαζί μας στον ωραίο αγώνα για τη δημουργία της μεγάλης προοδευτικής παράταξης.\n▪ Η χθεσινή συγκλονιστική συμμετοχή έστειλε ένα ισχυρό μήνυμα πολιτικής αλλαγής.\nΗ ανάδειξη μιας νέας προοδευτικής κυβέρνησης με πρωθυπουργό τον Αλέξη Τσίπρα είναι τώρα ο μεγάλος κοινός μας αγώνας.\nΌλες και όλοι μαζί ενωμένοι, θα νικήσουμε!


Οι νέες εντυπωσιακές εμφανίσεις της Εθνικής Ελλάδος στο μπάσκετ για το Παγκόσμιο Κύπελλο! - neolaia.gr .\nΔες τις νέες εμφανίσεις της Εθνικής Ελλάδος στο μπάσκετ που τιμούν με έναν ιδιαίτερο τρόπο το παρελθόν!\nΗ Εθνική ομάδα μπάσκετ ετοιμάζεται να συμμετέχει στο Παγκόσμιο Κύπελλο που θα πραγματοποιηθεί στην Κίνα. Μάλιστα, έγινε και η αποκάλυψη των νέων εμφανίσεων της ομάδας. Οι νέες φανέλες μας θυμίζουν κάτι από το Ευρωμπάσκετ του ’87!\nΗ GSA Sport εξέδωσε ένα σχετικό δελτίο τύπου για τις νέες φανέλες. Στο Δελτίο Τύπου γράφει τα εξής:\nΔες εδώ τις νέες εμφανίσεις της Εθνικής Ελλάδος για το Παγκόσμιο Κύπελλο που θα διεξαχθεί στην Κίνα!\nΔες ακόμα: Η 14η Ιουλίου είναι και επίσημα η «Ημέρα του Γιάννη Αντετοκούνμπο» στο Μιλγούοκι!\nΕθνική Ελλάδος εμφανίσεις\nΕθνική Ελλάδος Μπάσκετ εμφανίσεις


Καταδικάστηκε gay πατέρας επειδή σκότωσε την υιοθετημένη 2χρονη κόρη του - UNPOLITICAL\nHome ΚΟΙΝΩΝΙΑ Καταδικάστηκε gay πατέρας επειδή σκότωσε την υιοθετημένη 2χρονη κόρη του\nΚαταδικάστηκε gay πατέρας επειδή σκότωσε την υιοθετημένη 2χρονη κόρη του\nTeam Unpoliticalgr 3:33 μ.μ. ΚΟΙΝΩΝΙΑ,\nΟ Matthew Scully-Hicks, ενας ομοφυλόφιλος καθηγητής φυσικής αγωγής που σκότωσε το παιδί του, ηλικίας 18 μηνών, μόλις δεκαπέντε ημέρες μετά την υιοθεσία του, καταδικάστηκε σήμερα για δολοφονία.\nΟ Matthew Scully-Hicks, 31 ετών, κούνησε δυνατά την Elsie Scully-Hicks πριν τη ρίξει στο πάτωμα του σπιτιού του στο Llandaff του Cardiff, στις 25 Μαΐου του 2016.\nΗ Elsie πέθανε μόλις δύο εβδομάδες μετά την υιοθεσία της από τον Scully-Hicks και το σύζυγό του, τον 36χρονο Craig.\nΟ Scully-Hicks, ο οποίος έκλαιγε τη στιγμή που καταδικαζόταν, αρνήθηκε ότι τη σκότωσε, αλλά κρίθηκε ένοχος από το δικαστήριο μετά από δίκη που διήρκεσε 4 εβδομάδες.\nΤο δικαστήριο είδε τον Scully-Hick να χαρακτηρίζει τη μικρή «ψυχοπαθή» και «Σατανά» σε γραπτά μηνύματα.\nΗ μικρή Elsie είχε υποστεί πολλούς τραυματισμούς, όπως μώλωπες και ένα σπασμένο πόδι, κάτι που αποδεικνύει ότι το κορίτσι κακοποιούνταν συχνά, από τότε που ανέλαβε τη φροντίδα της ο Scully-Hicks.\nΠέθανε τέσσερις ημέρες μετά το βίαιο ταρακούνημά της, το οποίο της προκάλεσε σοβαρούς τραυματισμούς στο κρανίο, μόλις δύο εβδομάδες μετά την επίσημη υιοθεσία της από τον εναγόμενο και τον σύζυγό του.\nΤην ημέρα του θανάτου της Elsie, ο Scully-Hicks της αγόρασε μια στολή για να φορέσει σε ένα πάρτι που θα έκαναν για να γιορτάσουν την υιοθεσία της με την οικογένεια και τους φίλους τους.\nΈστειλε φωτογραφίες στο σύζυγό του, που του έδειχνε τι αγόρασε στην Elsie\nΑλλά αντί να τα φορέσει στο παιδί, την ταρακούνησε και στη συνέχεια την έριξε στο πάτωμα, αφήνοντάς την θανάσιμα τραυματισμένη.\nΤο κορίτσι πέθανε στο Πανεπιστημιακό Νοσοκομείο της Ουαλίας στο Κάρντιφ, λόγω των σοβαρών τραυματισμών της στο κεφάλι.\nΟ εισαγγελέας, κος Lewis, δήλωσε: “Οι τραυματισμοί που προκάλεσαν το θάνατό της προκλήθηκαν από τον κατηγορούμενο λίγο πριν ο ίδιος καλέσει το ασθενοφόρο εκείνη τη μέρα.”\n“Οι ενέργειές του το απόγευμα της 25ης Μαΐου ήταν το τελευταίο κρούσμα της βίαιης συμπεριφοράς από την πλευρά του, προς ένα ανυπεράσπιστο παιδί – ένα βρέφος που θα έπρεπε να αγαπάει και να προστατεύει, αλλά αντ’ αυτού το βασάνιζε, το κακοποιούσε και τελικά, το σκότωσε.”\nΜία γειτόνισσα, η Susan Bevan, η οποία ζούσε στο διπλανό σπίτι από το ζευγάρι, είπε ότι τα πράγματα άλλαξαν όταν ήρθε στη ζωή τους η Elsie.\nΟ κ. Lewis δήλωσε: “Κάποια στιγμή, η γειτόνισσα άκουσε το μικρό κορίτσι να κλαίει και αυτός που ήταν εκείνη την ώρα στο σπίτι του φώναζε με άσχημο τρόπο για να σταματήσει “\nΟ ενήλικος γιος της Bevan, ο James, άκουσε επίσης τον Matthew Scully-Hicks να βρίζει το μικρό παιδί.\nΤο δικαστήριο άκουσε ότι η Elsie υπέφερε από ένα σπασμένο πόδι, ακριβώς πάνω από τον δεξιό αστράγαλό της, μόλις δύο μήνες, αφότου ανέλαβε τη φροντίδα της ο Scully-Hicks.\nΚατά τους επόμενους επτά μήνες είχε επίσης μώλωπες στο κεφάλι της και μεταφέρθηκε στο νοσοκομείο τον Μάρτιο του περασμένου έτους μετά από υποτιθέμενη πτώση σε σκάλες.\nΜια μεταθανάτια εξέταση διαπίστωσε ότι η Elsie υπέστη εγκεφαλική αιμορραγία και κατάγματα στα πλευρά.\nΤη φροντίδα της Elsie είχε αναλάβει ο Scully-Hicks τον Σεπτέμβριο του 2015 και η διαδικασία της υιοθεσίας ολοκληρώθηκε σχεδόν οκτώ μήνες αργότερα.\nBy Team Unpoliticalgr στις 3:33 μ.μ.


Αμμαζονιος: Ηρωική άνοδος\nΕίναι η πρώτη φορά που γράφω ημερολόγιο και φοβάμαι η τελευταία. Ίσως οι αρχαιολόγοι μιας μακρινης, επόμενης εποχής να προσπαθήσουν να αποκρυπτογραφήσουν αυτά τα παράξενα χειρόγραφα. Δε με νοιάζει όμως να γράψω για αυτούς, δε με νοιάζει καθόλου.\nΗ παρέλαση της 25ης Μαρτίου εξελίσσονταν ομαλά, με τα σχολεία να περνούν το ένα μετά το άλλο μπροστά από την εξέδρα των επισήμων και να στρέφουν το κεφάλι σε ένδειξη χαιρετισμού. Ήταν μια ζεστή ανοιξιάτικη ημέρα και ο ήλιος χάιδευε τους Θεσσαλονικείς που είχαν συγκεντρωθεί στην Εγνατία για να καμαρώσουν τα παιδιά τους.\nΣτη μεγάλη, θολωτή αίθουσα το πλήθος των Εσωγήινων επευφημούσε ζωηρά υψώνοντας τα σπαθιά τους από διαμάντι και χτυπώντας τα πάνω στις ασπίδες τους. Ο στρατηγός Θεόδωρος Πηλοβραχιώτης σήκωσε το χέρι του για να σταματήσουν τα δυνατά συνθήματα που κάλυπταν τη φωνή του. Είπε με σίγουρη, αύστηρη φωνή: «Η κατάσταση δεν πάει παραπέρα, σύντροφοι. Αιώνες τώρα κρατάμε την επιφάνεια της γης, ώστε να μην πέσει πάνω στα κεφάλια μας αλλά και να μπορούν οι Γήινοι να συνεχίζουν τις άθλιες ζωές τους. Όλες μας οι προσπάθειες ξοδεύονται εκεί, τα καλύτερα παιδιά μας χάνονται από τις κατολισθήσεις. Φτάνει πια!»\nΔεν έπρεπε να στείλω το Μιχάλη για να μου αγοράσει τσιγάρα, δεν έπρεπε. Θα είχα μια παρέα αυτές τις τελευταίες ώρες, αυτές τις τελευταίες στιγμές καλύτερα. Τώρα όμως είμαι μόνη μου, να καταρρέω κι εγώ μαζί με την πόλη.\nΟ κύριος Νομάρχης ένιωθε τους μυς του προσώπου του να έχουν πετρώσει από το αδιάκοπο χαμόγελο. Νοσταλγούσε κάτι τέτοιες ώρες την ηρεμία του σπιτιού του, όπου μπορούσε να έχει έστω και λίγο το κανονικό του, αδιάφορο πρόσωπο. Αποφάσισε να πάψει να το σκέφτεται και έστρεψε την προσοχή του στα μπούτια των μαθητριών. Τι ωραία που έδειχναν με το πρωινό φως.\nΗ λοχαγός Μαντώ Λιθοξόου έδωσε τις τελευταίες διαταγές στην ομάδα της, ενώ επικοινωνούσε με συνθηματικά νοήματα με τον ταγματάρχη Αθανάσιο Μαυροζατρίκη. Το επιχειρηματικό σχέδιο ήταν απλό, θα γκρέμιζαν όλα τα υποστηλώματα ταυτόχρονα και θα εγκατέλειπαν την Κούφια Γη σε μια ηρωική άνοδο προς τα έξω. Το ίδιο θα έκαναν και οι σύντροφοι τους σε πολλά άλλα σημεία κάτω από τη χώρα που ονόμαζαν Ελλάδα. Η Μαντώ φώναξε: «Σύντροφοι, η μεγάλη ώρα του ξεσηκωμου έφτασε. Είθε ο αγώνας μας να δώσει θάρρος σε όλα τα αδέλφια μας στην Κούφια Γη, που στενάζουν κάτω από το βάρος των Γήινων». Οι γυναίκες της σήκωσαν τα σπαθιά τους και όρμησαν προς τα πάνω, ενώ πίσω τους άρχιζε να ακούγεται ένα τρομακτικό βουητό.\nΆκουσα τον τρομακτικό ήχο της κατάρρευσης και βγήκα στο μπαλκόνι να δω τι συμβαίνει. Ήταν η πρώτη φορά που μπορούσα να δω τη θάλασσα, που έλαμπε τόσο τρομακτικά μέσα από τα ερείπια. Έτρεξα στο πίσω μπαλκόνι του ακάλυπτου, για να συνειδητοποιήσω ότι η Άνω Πόλη κατέρρεε. Το σπίτι μας παραμένει ακόμα μια τελευταία νησίδα κτισμένου χώρου. Σε λίγο θα πάψει να υπάρχει κι αυτή.\nΗ εξέδρα άρχισε να ταρακουνιέται επικίνδυνα, ενώ η Εγνατία γέμισε ρωγμές που άχνιζαν. Οι μαθητές πανικοβλήθηκαν και σκόρπισαν προς διάφορες κατευθύνσεις. Ο πάντα χαμογελαστός Δήμαρχος πήρε το μικρόφωνο και προσπάθησε να καθησυχάσει το πλήθος. Πρόλαβε μόνο να πει: «Δεν υπάρχει κανένας λόγος...», αφου ο Μητροπολίτης τον τράβηξε στην ελεύθερη πτώση του προς τα κάτω. Ο υπεύθυνος επί των Εξωτερικών Υποθέσεων Αλέξανδρος Μαυροσκαρλάτος πάτησε πάνω στο σώμα του λιπόθυμου Νομάρχη και φώναξε με τον τηλεβόα: «Μην ανησυχείτε, ερχόμαστε με ειρηνικές διαθέσεις!»\nΆνοιξα το ραδιόφωνο για να μάθω τι συμβαίνει, η τηλεόραση δεν έπαιζε, αφού το ρεύμα είχε κοπεί. Οι αθηναϊκοί ραδιοσταθμοί μιλούσαν για τεράστιες καταστροφές σε όλες τις μεγάλες πόλεις της Ελλάδας, που συμπληρώνονταν από τις επιθέσεις μιας παράξενης ομάδας τρομοκρατών με το όνομα Εσωγήινοι. Ο Αρχιεπίσκοπος έκανε δηλώσεις για σκηνές Αποκάλυψης και καλούσε το ποίμνιο να προσευχηθεί. Κανείς δεν έλεγε πως σε λίγα χρόνια κανένας δε θα μας θυμάται, τουλάχιστον εδώ. Όπως η πόλη αυτή ξέχασε τους Εβραίους, θα ξεχάσει εύκολα και τους Έλληνες.\nΤο βουητό γίνεται όλο και δυνατότερο, πρέπει να σε αφήσω. Δε θέλω να πεθάνω γράφοντας.\nΕτσι κυλησε ο/η αμμος στις 16:55\nksipnisan ta vrul pali?\n25 Μαρτίου 2007 - 5:29 μ.μ.\n25 Μαρτίου 2007 - 5:31 μ.μ.\nΌοοοοοχι! Τα Βρηλ, έχουν έξοδο στα Βριλήσσια! Στη Θεσσαλονίκη φαντάζομαι βγήκανε τα Εγν... Τί να πω πατέρα... Με γέμισες εθνική περηφάνια! Κάτω οι γήινοι!\n25 Μαρτίου 2007 - 6:21 μ.μ.\nΦίλε Καμπαμαρού, το ήξερα το κείμενό σου και είναι ένα από τα δικά σου που μου αρέσουν περισσότερο.\nΚόρη μου Μάγια και εγώ εθνική υπερηφάνεια αισθάνθηκα και έγραψα το κείμενο.\n25 Μαρτίου 2007 - 7:58 μ.μ.\nΕ ρε Εσωγήινοι που μας χρειάζονται :P\n27 Μαρτίου 2007 - 1:05 μ.μ.\nΑγαπητή μου idaki, αν θέλεις γράψε μου σε ποια πόλη μένεις. Οργανώνω τώρα το φαν κλαμπ μου κι ενώ έχω βρει υπεύθυνο φαν κλαμπ για τη Θεσσαλονίκη, τον Τυχάρπαστο, μου λείπουν από όλες τις άλλες μεγάλες πόλεις.\n[Σε ευχαριστώ πολύ.]\n27 Μαρτίου 2007 - 2:56 μ.μ.\nΚούφια η ώρα...\nΠάντως εγώ από εδώ ψηλά που είμαι δεν κινδυνεύω καθόλου. Αν θέλεις σου οργανώνω ένα μικρό φαν κλαμπ σάντουϊτς, απλά αμφιβάλλω ότι οι αρκτουριανοί μεγάπτεροι μπορούν να εκτιμήσουν το χιούμορ σου.\n28 Μαρτίου 2007 - 11:55 μ.μ.\nΦίλε Έλικα, ξεκίνα αμέσως προετοιμασίες για το φαν κλαμπ. Θέλω να γίνω ο πρώτος Νεοέλληνας συγγραφέας με διαγαλαξιακό φαν κλαμπ (οι αρχαίοι Έλληνες ήρθαν από το Σείριο Β, οπότε δεν πιάνονται). Θα δουν οι άλλοι οι ατάλαντοι που βγάζουν βιβλία σε εκδοτικούς, θα σκάσουνε όλοι από το κακό τους.\n29 Μαρτίου 2007 - 12:24 μ.μ.


Τοποθεσία: The Kempinski Hotel, in Geneva, Switzerland.\nΗμερομηνία: 26 10 2012\nΗ Profile Software συμμετέχει με περίπτερο και ειδική παρουσίαση στις εργασίες του 5ου Finance Summit στη Γενεύη, που θα πραγματοποιηθεί στις 26 Σεπτεμβρίου στο Ξενοδοχείο Kempinski. Η Profile Software ενισχύει την τοπικής της παρουσία μέσω της θυγατρική της εταιρείας στη Γενεύη, με σκοπό την ολοκληρωμένη κάλυψη των απαιτήσεων του χρηματοοικονομικού κλάδου της χώρας. Το Finance Summit, απευθυνόμενο στην τραπεζική αγορά της Ελβετίας, παρουσιάζει τις νέες εξελίξεις στο χώρο τόσο με λύσεις εταιρειών πληροφορικής όσο και με θεματολογία ανταποκρινόμενη στις μελλοντικές απαιτήσεις των επαγγελματιών του κλάδου. Εφέτος, θα παρουσιαστούν θέματα που έχουν επιλέξει, μέσω ψηφοφορίας, οι συμμετέχοντες. Η παρουσίαση της Profile με τίτλο “How can mobile applications add real value in Wealth Management and not be just a trend?”, επιλέχθηκε και συμπεριλήφθηκε στο πρόγραμμα του συνεδρίου, καθώς έτυχε σημαντικής ανταπόκρισης από τους επισκέπτες. Η παρουσίαση θα πραγματοποιηθεί στις 16.00 και 16.30 στην αίθουσα Salon Mont-Blanc.


Σάλπισμα Ζωής: Αυγούστου 2011\n.....ΚΑΛΟΝ ΕΙΝΑΙ ΝΑ ΣΙΩΠΟΥΜΕ ΚΑΙ ΝΑ ΑΚΟΛΟΥΘΟΥΜΕ..\n«Ήτο άραγε απαραίτητον η Ορθόδοξος Εκκλησία, αυτό το πανάχραντον Θεανθρώπινον σώμα και οργανισμός του Θεανθρώπου Χριστού, να ταπεινωθή τόσον τερατωδώς, ώστε οι αντιπρόσωποι της, Θεολόγοι, ακόμη και Ιεράρχες, να επιζητούν την οργανωτικήν μετοχήν και συμπερίληψιν εις το «Παγκόσμιον Συμβούλιον Εκκλησιών»; Αλίμονον, ανήκουστος προδοσία».\n(π. Ιουστίνος Πόποβιτς, Η Ορθόδοξος Εκκλησία και ο Οικουμενισμός, Θες/νίκη 1974, σ. 224).\nΠιστή αντιγραφή από\nΣυμφωνών, χαίρων και συγχαίρων\nΓΙ ΑΥΤΟΥΣ ΠΟΥ ΕΠΙΜΕΝΟΥΝ…. ΝΑ ΑΛΛΗΘΩΡΙΖΟΥΝ ΠΡΟΣ ΤΗΝ ΔΥΣΗ…… ή ΑΛΛΙΩΣ ΓΙΑΤΙ Η ΟΡΘΟΔΟΞΙΑ ΔΕΝ ΕΙΝΑΙ ΜΙΑ ΚΑΛΟΥΠΑΡΙΣΜΕΝΗ ΦΙΛΟΣΟΦΙΑ.\nΣτην Ορθόδοξη Παράδοση όμως οι Πατέρες πως θεολογούν; Οι Πατέρες πρώτον επικαλούνται την Αγία Γραφή για να υποστηρίξουν την διδασκαλία της Εκκλησίας. Επί πλέον όμως επικαλούνται και την εμπειρία των ζώντων θεουμένων, όταν εμφανιστή μία αίρεση. Όταν εμφανίσθηκε η αίρεση του Αρείου, οι Πατέρες επικαλέσθηκαν και την εμπειρία των θεουμένων που ζούσαν κατά την εποχή της Αρειανικής διαμάχης. Έτσι έχομε δύο ειδών επιχειρήματα. Για να είναι όμως κάτι Ορθόδοξο, πρέπει αυτό τα δύο να είναι συμβατά μεταξύ τους είτε να ταυτίζονται είτε να είναι αλληλοσυμπληρούμενα. Όχι αλληλοσυγκρουόμενα.\nΗ βασική επιχειρηματολογία πηγάζει από την Αγία Γραφή. Η επισφράγισης όμως της επιχειρηματολογίας αυτής καθώς και η επιβεβαίωσης της γνησιότητός Της γίνονται πάντοτε βάσει της κατατεθειμένης εμπειρίας των Πατέρων και των κεκοιμημένων Αγίων της Εκκλησίας, καθώς και της εμπειρίας των ζώντων Αγίων της εποχής κατά την οποία εμφανίζεται μία αίρεση.\n…Πως όμως θα γίνη η πιστοποίησις αυτής της εμπειρίας τους σήμερα; Πως θα βεβαιωθούμε ότι τα πράγματα είναι έτσι όπως περιγράφονται στην Αγία Γραφή προκειμένου περί του Θεού και του Χριστού; Από Πατερικής απόψεως αυτό γίνεται βάσει της προσωπικής εμπειρίας εκείνων των ζώντων Αγίων σε κάθε εποχή, οι οποίοι έφθασαν να δουν τον Χριστόν εν δόξη και οι οποίοι μπορούν να διαβεβαιώσουν τους ανθρώπους της εποχής τους για την αλήθεια των αναφερομένων στην Αγία Γραφή. Εκτός δηλαδή από την προσωπική εμπειρία των Πατέρων της Εκκλησίας, οι οποίοι είχαν την ίδια εμπειρία με τους Προφήτες και τους Αποστόλους, έχομε επί πλέον και την εμπειρία των ζώντων Αγίων σε κάθε εποχή…\n…Εάν κάποιος δεν γνωρίζη τα θεμέλια της Προφητικής, της Αποστολικής και της Πατερικής εμπειρίας, που είναι και τα θεμέλια των δογμάτων, πως θα μπορέση να υποστηρίξη τα Ορθόδοξα δόγματα χωρίς να κάνη αναφορά στις εμπειρίες των Πατέρων; Μόνο από ό,τι αναφέρει η Αγία Γραφή; Αν κάνη αναφορά μόνο στην Αγία Γραφή και όχι στις Πατερικές εμπειρίες, δεν θα μπορέση να εξηγήση πως οι Πατέρες εδογμάτισαν και θα υποχρεωθή έτσι να συμφωνήση με τους ετεροδόξους, οι οποίοι ισχυρίζονται ότι οι Πατέρες φιλοσοφούσαν (!), όταν εδογμάτιζαν με βάσι τα αναφερόμενα στην Αγία Γραφή. Η αλήθεια είναι όμως ότι οι Πατέρες εδογμάτισαν βάσει της εμπειρίας τους της θεώσεως, και όχι μετά από φιλοσοφικό στοχασμό επάνω στα αναφερόμενα στην Αγία Γραφή.\n…Ο Θεός έδωσε στον άνθρωπο νοερά ενέργεια, η οποία είναι ένα φυσιολογικό συστατικό της ανθρωπίνης φύσεως, και η οποία δυστυχώς στον άνθρωπο δεν λειτουργεί καθόλου ή λειτουργεί υποτυπωδώς. Για να επαναλειτουργήση αυτή η νοερά ενέργεια, χρειάζεται να προηγηθή η θεραπεία της ανθρωπίνης προσωπικότητος.\nΑυτές τώρα οι παράμετροι, δηλαδή η ανάγκη θεραπείας και η μέθοδος θεραπείας της ανθρωπίνης προσωπικότητος, συνιστούν την ουσία της Ορθοδόξου Παραδόσεως.\n…Λέγεται Ορθόδοξος, επειδή δεν μπορεί κάποιος να θεραπευθή, αν δεν έχη ασπασθή το Ορθόδοξο δόγμα αν, δηλαδή, δεν έχη Ορθόδοξη δογματική συνείδησι. Εδώ ο σκοπός του δόγματος δεν είναι να καθυποτάξη τον άνθρωπο και να τον εγκλωβίση μέσα σε κάποια θρησκευτικά πλαίσια, αλλά να βοηθήση τον άνθρωπο να θεραπευθή. Το δόγμα καθ’ εαυτό δεν έχει κανέναν άλλο σκοπό, εκτός από το να οδηγήση τον άνθρωπο προς την θεραπεία αυτή.\n…τι κάνουν τώρα οι Νεοέλληνες θεολόγοι; Έβγαλαν την εμπειρία της θεώσεως από τα θεμέλια των δογμάτων και στην θέσι της έβαλαν την Αγία Γραφή. Βέβαια μέσα της η Αγία Γραφή περιγράφει την εμπειρία της θεώσεως, των Προφητών και των Αποστόλων. Λέγει δηλαδή ότι εδοξάσθη ο τάδε και ο τάδε. Και ναι μεν στην Αγία Γραφή αναφέρεται ότι όλοι οι Προφήτες είδαν την δόξαν του Θεού, όταν όμως δεν υπάρχη ο έλεγχος αυτής της εμπειρίας, τότε ο καθένας αρχίζει να ερμηνεύη εκείνα που αναφέρει η Αγία Γραφή κατά την φαντασία του.\nΔιαβάζει π.χ. κάποιος ότι ο Χριστός ανελήφθη στον ουρανό μέσα σε νεφέλη. Από την μία μεριά, αν είναι ένας σκεπτόμενος άνθρωπος, που δεν έχει σχέσι με την εμπειρία της θεώσεως ούτε έχει ακούσει τίποτε σχετικό, άμα διαβάση κάτι τέτοιο, θα γελάση. Θα πη δηλαδή: Πως είναι δυνατόν ένας άνθρωπος να κάθεται επάνω σε σύννεφο; Από την άλλη μεριά, αν είναι ένας δεισιδαίμων Ορθόδοξος, θα πη: Α, έκανε και αυτό το θαύμα ο Χριστούλης μας! Κάθησε επάνω σε σύννεφο και ανέβηκε στον ουρανό. Και θα το πιστεύη αυτό. Ένας άλλος πάλι ίσως νομίσει ότι ο Χριστός κατά την Ανάληψί Του άρχισε να ανυψώνεται επάνω σε ένα σύννεφο, όπως ανεβαίνει ένα ασσανσέρ!\nΚατά τους Πατέρες όμως αυτή η νεφέλη δεν είναι μία κτιστή νεφέλη, ένα σύνολο δηλαδή υδρατμών. Η νεφέλη αυτή είναι η άκτιστη δόξα του Θεού. Στην Αγία Γραφή η δόξα του Θεού λέγεται και νεφέλη και φως και πυρ. Όταν η Αγία Γραφή αναφέρη για στήλη πυρός ή στήλη νεφέλης, η οποία επροπορεύετο των Ισραηλιτών στην έρημο, και τα δύο είναι το ίδιο πράγμα. Είναι δηλαδή η δόξα του Θεού. Οπότε ο Χριστός δεν ανελήφθη μέσα ή επάνω σε σύννεφο υδρατμών ούτε ανέβαινε στον ουρανό σαν με ασσανσέρ, αλλ’ ανελήφθη εν δόξη, όπως λέγει και το Απολυτίκιο της εορτής της Μεταμορφώσεως. Δηλαδή, ο Χριστός απλώς εξαφανίσθηκε μέσα σε άκτιστη δόξα μπροστά στα μάτια των Αποστόλων.\nΜε την αποκοπή λοιπόν των δογμάτων από τα θεμέλια τους, τα δόγματα μένουν αστήρικτα. Γι’ αυτό και σήμερα στην Ελλάδα η Εκκλησία περνάει μία κρίσι. Γιατί; Διότι μετά τον πόλεμο του ‘40 πήγαν τα Ελληνόπουλα στα Κατηχητικά Σχολεία του Νεοελληνισμού και εκεί έμαθαν τους ευσεβισμούς, έμαθαν την νέα ερμηνεία της Αγία Γραφής Προτεσταντικού τύπου, την νέα ερμηνεία των δογμάτων, την νέα Ορθοδοξία κλπ… και γέμισαν από ηθικολογία και πουριτανισμό. Και βέβαια αυτά τα έμαθαν ως συνθήματα. Και ποιος ξέρει πόσοι από σας περάσατε από τέτοια Κατηχητικά σχολεία. Γεμάτα συνθήματα και τραγουδάκια. Με τραγούδια δηλαδή «Ω Χριστέ μας, ω Χριστέ μας…», τους έμαθαν Ορθοδοξία. Μετά τι συνέβη; Όσοι πήγαν σε τέτοια Κατηχητικά σχολεία τι έπαθαν; Κλονίστηκε η πίστις τους, διότι δεν είχε θεμέλιο και τους έμεινε ο πουριτανισμός. Γι’ αυτό έχομε σήμερα στην Ελλάδα ηθικιστές πολιτικούς, που κάνουν δηλαδή ηθικολογία. Αυτοί οι πολιτικοί αντί να χρησιμοποιήσουν τον Νόμο ως κριτήριο εννόμου τάξεως, χρησιμοποιούν ηθικά κριτήρια για την αξιολόγησι της συμπεριφοράς των πολιτών (το καλός και το κακός δηλαδή). Γι’ αυτό και στην Ελλάδα σήμερα, κινδυνεύει η Δημοκρατία. Επειδή ταυτίζουν τον Νόμο με την ηθική, οπότε δεν μπορεί να έχη κανείς Δημοκρατία, αφού δεν μπορή να ανεχθή τους «κακούς».\nΈτσι τώρα, που είναι κλονισμένη η πίστις σ’ αυτούς τους ανθρώπους, πως θα γίνουν Ορθόδοξοι; Σας διαβεβαιώ ότι σήμερα με την ελεύθερη διακίνησι των ιδεών, που υπάρχει, αυτή η Ορθοδοξία του Νεοελληνισμού θα θαφτή.\n…Η δε θεολογική μέθοδος της Αγίας Γραφής στηρίζεται στην εμπειρία του δοξασμού και της θεώσεως. Που το ξέρομε αυτό; Διαβάστε την Παλαιά και Καινή Διαθήκη. Θα δήτε εκεί πόσο συχνά αναφέρεται ότι εδοξάσθη ένας Προφήτης, δηλαδή ότι είδε την δόξα του Θεού, είδε τον Άγγελο της δόξης, είδε τον Θεό κλπ. Tο ίδιο πράγμα συμβαίνει και στην Καινή Διαθήκη. Αυτή είναι η Αγία Γραφή, δηλαδή μία περιγραφή των αποκαλύψεων του Χριστού προ και μετά την Ενσάρκωσι. Το αν κάνωμε τώρα σωστή ερμηνεία της Αγίας Γραφής, αυτό είναι το θέμα. Δηλαδή πως ξέρομε ότι μία αποκάλυψις του Χριστού, δηλαδή μία εμπειρία θεώσεως που αναφέρεται στην Αγία Γραφή, είναι αληθινή; Πως διακρίνομε, εάν ένας, που λέγει ότι είδε τον Θεό, είναι προφήτης ή ψευδοπροφήτης; Ο αληθινός, ο γνήσιος προφήτης, είναι εκείνος που έχει φθάσει σε θέωσι κατά τον απόστολο Παύλο. Kατ’ αντιδιαστολήν ο ψευδοπροφήτης είναι εκείνος που λέγει ότι έχει φθάσει σε θέωσι, χωρίς όμως να έχη φθάσει σε θέωσι.\n...Η Αγία Γραφή μιλάει για εμπειρίες Προφητών και Αποστόλων, μιλάει για δοξασμό, μιλάει για προσευχή του Αγίου Πνεύματος. Οπότε βλέπομε ότι μέσα στην Αγία Γραφή υπάρχει μία παράδοσις προ της εμφανίσεως της Αγίας Γραφής, πριν δηλαδή από την συγγραφή της Πεντατεύχου από τον Μωϋσέα. Η Αγία Γραφή εμφανίζεται σε κάποια συγκεκριμένη στιγμή μέσα στην ιστορία. Ο πυρήνας όμως της Αγίας Γραφής υπάρχει πριν την εμφάνισί της ως γραπτού κειμένου. Ποιος όμως είναι αυτός ο πυρήνας; Είναι η κοινωνία των Πατριαρχών και των Προφητών μετά του Θεού. Οπότε ο κεντρικός άξονας της Βιβλικής παραδόσεως δεν είναι το βιβλίο της Αγίας Γραφής, αλλά οι εμπειρίες θεώσεως των Πατριαρχών και των Προφητών. Η Αγία Γραφή τότε τι κάνει; Απλώς καταθέτει γραπτώς την περιγραφή αυτών των εμπειριών, οι οποίες όμως ουσιαστικά δεν μπορούν να περιγραφούν, διότι είναι στην κυριολεξία απερίγραπτες, αφού είναι υπεράνω της λογικής του ανθρώπου. Η Αγία Γραφή δεν έχει ως σκοπό να περιγράψη τον Θεό, διότι ο Θεός είναι απερίγραπτος. Η Αγία Γραφή έχει σκοπό να οδηγήση τον άνθρωπο σε ένωσι με τον Θεό. Γι’ αυτόν τον λόγο η γλώσσα της Αγίας Γραφής είναι συμβολική, όταν μιλάη για τον Θεό. Διότι ο Προφήτης αναγκάζεται να χρησιμοποιήση νοήματα, σχήματα και εικόνες παρμένες από την ανθρώπινη εμπειρία για να περιγράψη το άκτιστο, που είναι απερίγραπτο.\nΠρωτοπρ. Ιωάννου Σ. Ρωμανίδου (†)Καθηγητού Πανεπιστημίου\nΥ.Γ. Συγχωράτε με. Είπα μπροστά στη νέα χρονιά που αρχίζει σε λίγο, να σηκώσουμε σαν παντιέρα, όσο γίνεται πιο ψηλά την ψηλάφηση της Αλήθειας. Ειδικά της Αλήθειας που δίνουμε στα παιδιά μας, ως Εκκλησία, στις συνάξεις που τις ονομάσαμε Κατηχητικά Σχολεία. Θαρρώ είναι πολύ ταιριαστό και άκρως διευκρινιστικό το παραπάνω κείμενο του μακαριστού Π. Ρωμανίδου.\nΌταν μιλούν οι Άγιοι...εμείς σιωπούμε......\nΕίχατε ένα ασυνήθιστο όραμα στην Εκκλησία κατά τη διάρκεια της προσευχής. Είδατε πως ο Χριστός βγήκε απ' το ιερό και στάθηκε. Ύστερα βγήκε κάποιος σαν Εβραίος ραβίνος, και στάθηκε εξ αριστερών του Χριστού. Τελικά βγήκε πάλι κάποιος με τη μαντήλα στο κεφάλι, και στάθηκε εκ δεξιών του Χριστού.\nΤότε και οι δυο τους από τις πλευρές έδωσαν τα χέρια στον Χριστό και έκαναν χειραψία μαζί Του. Τέτοιο όραμα είχατε. Ενώ σαν ερμηνεία του δήθεν ερμηνευτή ανακοινώνετε το εξής: ο Θεός θέλει να συμφιλιωθούν όλες οι θρησκείες και να δημιουργηθεί μία πίστη στον κόσμο!\nαπό Ι. Μ. Παντοκράτορος.\n(Αναδημοσίευση από τα trikalanews.gr )\nΥ.Γ. Το ερώτημα είναι: Δεν βλέπουν που οδηγούνται τα πράγματα, αυτοί που έχουν αυτόν τον βασικό ρόλο;. Αν περιμένουμε ακόμα λίγο τα αποτελέσματα θα είναι ΟΛΕΘΡΙΑ... όχι οικονομικά... αλλά ΠΝΕΥΜΑΤΙΚΑ.\nΚάποιος κάποτε χρησιμοποίησε την φράση: " Έχουν την γνώσιν οι φύλακες ". Εδώ είναι το θέμα. Την έχουν?\nΧαίρων και.... λυπούμενος\nΑναρτήθηκε από Σάλπισμα Ζωής στις 11:05 π.μ.


Σάλος στη Γερμανία μετά από βίντεο που αποκαλύπτει κακομεταχείριση ζώων σε εργαστήριο | LiFO\n17.10.2019 | 00:27\nΣάλος έχει ξεσπάσει στη Γερμανία μετά από βίντεο που δόθηκε στη δημοσιότητα και στο οποίο φαίνονται οι τεχνικοί ενός εργαστηρίου να συμπεριφέρονται βάναυσε σε μαϊμούδες και σκύλους.\nΥλικό που είδε το φως της δημοσιότητας από την Cruelty Free International την Soko Tierschutz, δείχνει τεχνικούς, στο Εργαστήριο Φαρμακολογίας και Τοξικολογίας (LPT) κοντά στο Αμβούργο, να πιάνουν από τον λαιμό μαϊμούδες με μεταλλικά δίκρανα και να τις δένουν με λουριά κατά τη διάρκεια των πειραμάτων. Στο βίντεο φαίνονται και άλλα πρωτεύοντα θηλαστικά που πέφτουν θύματα κακομεταχείρισης. Οι μαϊμούδες φαίνονται να είναι κλεισμένες σε κλουβιά μικρότερα του ενός κυβικού μέτρου, ενώ στριφογυρίζουν σε κύκλους. Σύμφωνα με αναφορές τα ζώα υποχρεώνονται να στέκονται όρθια για μεγάλα διαστήματα. Στο βίντεο φαίνονται και σκυλιά μέσα σε δικά τους αίματα και περιττώματα. Ένα μπιγκλ σε ένα κλουβί φαίνεται να αιμορραγεί ενώ το προσωπικό εμφανίζεται να κακομεταχειρίζεται και γάτες.\nΤο βίντεο προκάλεσε την οργή ακτιβιστών. Εκ μέρους της Humane Society International, η Kate Willett, έκανε λόγο για βάρβαρο περιορισμό των ζώων και για φριχτές συνθήκες κράτησης. «Οι τεχνικοί συμπεριφέρονται με βία στα ζώα» αναφέρει, κάνοντας λόγο για ηθικά απαράδεκτη και πιθανότατα παράνομη συμπεριφορά. Παράλληλα είπε πως οι φριχτές αυτές συνθήκες είναι κάτω από τα πρότυπα των ΗΠΑ και της Βρετανίας και προειδοποίησε για σοβαρές συνέπειες στην ποιότητα των επιστημονικών αποτελεσμάτων. Όσα δεδομένα μαζεύτηκαν από τα ζώα θα είναι «σχεδόν άχρηστα», αναφέρει καθώς η φυσιολογία τους θα έχει επηρεαστεί από το άγχος που βιώνουν. Η ίδια υποστήριξε ότι έχει έρθει η εποχή για να περάσει στην ιστορία αυτός ο τρόπος πειραμάτων προσθέτοντας ότι υπάρχουν μέθοδοι που δεν εμπλέκουν ζώα. Η Kate Willett συμπλήρωσε πως μία τέτοια κακοποίηση στο όνομα της επιστήμης τον 21ο αιώνα είναι απαράδεκτη.\nΑπό το 2015 έχουν γίνει εννιά επιθεωρήσεις στην μονάδα εκ των οποίων οι εφτά πραγματοποιήθηκαν χωρίς προηγούμενη προειδοποίηση. Μία τέτοια επιθεώρηση έγινε στις 8 Οκτωβρίου, όταν τα περιστατικά καταγγέλθηκαν στις αρχές, και μία ακόμα μια εβδομάδα μετά. Οι επιθεωρητές σημείωσαν πως οι 44 μαϊμούδες ήταν σε «πολύ μικρά κλουβιά» και έκαναν λόγο για μακροπρόθεσμες βλάβες και μεγάλη κακουχία. Στις μαϊμούδες δεν πραγματοποιήθηκαν πειράματα όσο οι επιθεωρητές ήταν εκεί. Στο παρελθόν είχε επιβληθεί πρόστιμο στην μονάδα καθώς εισήγαγε νέα σκυλιά χωρίς σχετική άδεια.\nΑπό την πλευρά της η Cruelty Free International ανέφερε πως το εργαστήριο «σαφώς παραβιάζει» τα ευρωπαϊκά πρότυπα και κάλεσε για το κλείσιμό του. «Αυτό δεν μπορεί να γίνει άλλο ανεκτό. Κάνουμε έκκληση για να κλείσει αυτό το εργαστήριο και για να ερευνηθεί πλήρως η υπόθεση από τις γερμανικές αρχές», σημείωσε. Με τη σειρά της η Soko Tierschutz, οργάνωση για τα δικαιώματα των ζώων, έκανε λόγο για ένα τρομερό μείγμα πόνου και σκληρότητας και υποστήριξε ότι οι πρακτικές αυτές παραβιάζουν τόσο τη γερμανική όσο και την ευρωπαϊκή νομοθεσία.\n«Είναι αδιανόητο ότι αυτά συμβαίνουν σε μία χώρα που έχει κατοχυρώσει συνταγματικά την προστασία των ζώων», αναφέρει ο επικεφαλής της οργάνωσης Friedrich Mülln. «Καλούμε την γερμανική κυβέρνηση να πάρει άμεσα μέτρα, να κλείσει το LPT, και να δώσει ένα τέλος σε αυτές τις σκληρές και παρωχημένες δοκιμές».\nΗ LPT που διατηρεί το εργαστήριο πειραμάτων κοντά στο Αμβούργο είναι μία από τις μεγαλύτερες ιδιωτικές εταιρείες αυτού του κλάδου στη Γερμανία, ενώ απασχολεί 174 άτομα. Στη σελίδα της αναφέρει ότι εναρμονίζεται με τα εθνικά και διεθνή πρότυπα. Το υλικό λήφθηκε από έναν ακτιβιστή που δούλευε εκεί. Η μονάδα, που μεταξύ άλλων πραγματοποιεί δοκιμές τοξικότητας εκ μέρους φαρμακευτικών εταιριών ώστε να εξακριβώνει την ασφαλή δόση των φαρμάκων για τους ανθρώπους, έχει μπει εδώ και καιρό στο στόχαστρο των ακτιβιστών. Μία νέα διαδήλωση θα πραγματοποιηθεί το Σάββατο.\nΜε πληροφορίες από Guadian\nπειράματα σε σκύλους\nΔιεθνή Κορονοϊός: Πάνω από 350.000 νεκροί παγκοσμίως - Ποιες χώρες βρίσκονται πλέον στο επίκεντρο\nVirnaki 17.10.2019 | 13:12\nΜάτωσε καρδιά μου μάτωσε\nΑυτοι γυρίζουν σπίτι το βράδυ και αγκαλιάζουν τρυφερά τα παιδιά τους ταχα?\nΑυτά δεν ειναι παιδιά??? Τι στο καλό?


Βασίλης Δημητρίου: «Ήταν η καλύτερη μου χρονιά», 24Sports & News\nΈπλεξε το εγκώμιο του Χιου Ντάλας\n22 ΜΑΪΟΥ 2018 - 15:04\nΓια την βράβευση του ως ένα εκ των κορυφαίων διαιτητών του πρωταθλήματος μίλησε στον ΣΠΟΡ FM 95,0 o Βασίλης Δημητρίου.\nΓια τη φετινή του παρουσία: «Ήταν η καλύτερη χρονιά για μένα και για την κυπριακή διαιτησία γενικότερα. Ο κύριος Χιου Νταλας είναι ένας από τους κυριότερους λόγους που έφεραν αυτή τη βελτίωση στη διαιτησία. Είναι οι κατευθυντήριες γραμμές, η εκπαίδευση, μας τα μεταδίδει όλα. Νομίζω ότι ο πιο σημαντικός λόγος ήταν αυτός».\nΑν υπάρχουν ικανοί νέοι διαιτητές: «Τα τελευταία 1-2 χρόνια άρχισαν και μπαίνουν νεαροί διαιτητές. Υπάρχουν έμπειροι διαιτητές όμως χρειαζόμαστε και το νεαρό αίμα. Οι αρμόδιοι της ομοσπονδίας προσπαθούν να ανεβάσουν τους καλύτερους στην πρώτη κατηγορία».\nΓια τα παιχνίδια που του έμειναν στη μνήμη του: «Τα παιχνίδια που συζητιούνται είναι αυτά μεταξύ των μεγάλων, αυτά που αφήνουν και απόηχο. Στη φετινή σεζόν προσπάθησα για το καλύτερο. Σίγουρα όμως υπάρχουν περιθώρια βελτίωσης».\nΓια το VAR: «Είναι ένα κομμάτι το οποίο θα εξαλείψει σε κάποιο βαθμό την προκατάληψη. Σίγουρα θα βοηθήσει τη λειτουργία ενός αγώνα».\nΒασίλης Δημητρίου | Διαιτησία\nΣτην 2η κατηγορία ο Τράττος!


NOBACCO Χαλάνδρι αναζητούμε Εκπρόσωπο Τεχνικής - Ergasia.gr\nΕκπρόσωπο Τεχνικής Υποστήριξης\nΕπαγγελματικά Προσόντα Ηλεκτροτεχνίτη\nΕκπρόσωπος Τεχνικής Εξυπηρέτησης/ Technical Support Agent\nΕΛΛΑΔΑ – ΑΘΗΝΑ (Χαλάνδρι) N/A\nΣτην ομάδα μας μοιραζόμαστε ένα κοινό όραμα!\nΈναν κόσμο που η ζωή έχει καλύτερη «γεύση» βοηθώντας τους ενήλικες καπνιστές\nνα γυρίσουν την πλάτη στο κάπνισμα και να αγκαλιάσουν την αλλαγή κάνοντας μια νέα αρχή στη ζωή τους.\nΑναζητούμε Εκπρόσωπο Τεχνικής Εξυπηρέτησης/ Technical Support Agent\nπου θα συμμετέχει στην υποστήριξη των πελατών και στην επισκευή των ηλεκτρονικών συσκευών τους.\nΔιαχείριση εισερχομένων κλήσεων για εξυπηρέτηση και επίλυση πρωτογενών τεχνικών προβλημάτων συσκευών.\nΕξυπηρέτηση κάθε είδους τεχνικού προβλήματος συσκευών σε επίπεδο τηλεφωνικής επίλυσης.\nΚαθοδήγηση του πελάτη σε δευτερογενές επίπεδο (service καταστήματος ή παραλαβή συσκευής/προϊόντος από τον χώρο του).\nΕπισκευή και επιδιόρθωση ηλεκτρονικών συσκευών.\nΠτυχίο Ηλεκτρονικού, Ηλεκτροτεχνίτη, Τεχνίτη Ηλεκτρονικών Συσκευών ή συναφούς αντικειμένου\nΑνεπτυγμένη ικανότητα επικοινωνίας & πελατοκεντρική προσέγγιση\n5θήμερη απασχόληση (ΔΕ- ΠΑ, 9:00- 17:00)\nΈμμισθη εκπαίδευση σε προϊόντα, διαδικασίες και συστήματα\nΕύκολη πρόσβαση στο χώρο εργασίας (πλησίον μετρό)\nΑπό το 2008, τη χρονιά της ίδρυσής της έως και σήμερα, η Nobacco παραμένει η κορυφαία ελληνική εταιρεία προϊόντων μειωμένου κινδύνου\nστην Ελλάδα και η πρώτη εταιρεία που αφιερώθηκε στη διάδοση των εναλλακτικών τρόπων πρόσληψης νικοτίνης στην χώρα μας\nσυμβάλλοντας σημαντικά στη δημιουργία της ατμιστικής κουλτούρας στην Ελλάδα. Θέλουμε έναν καλύτερο κόσμο χωρίς τσιγάρο και καθημερινά προσπαθούμε για αυτό.\nΟ στόχος μας είναι ένας: να γυρίσεις την πλάτη στο κάπνισμα και να αγκαλιάσεις την αλλαγή κάνοντας μια καινούρια αρχή στη ζωή σου.\nΜε ένα δίκτυο 62 καταστημάτων και με περισσότερα από 320 σημεία πώλησης και εξυπηρέτησης σε όλη τη χώρα, η Nobacco συνεχίζει να καινοτομεί\nκαι να προτείνει πιστοποιημένα προϊόντα με γνώμονα τις δικές σου ανάγκες.\nΗ προτεραιότητά μας είσαι εσύ. Για αυτό και τα προϊόντα που προτείνουμε αλλά και οι υπηρεσίες που σχεδιάζουμε για σένα,\nθέλουμε να βελτιώνουν σημαντικά την καθημερινότητά σου και να εμπνέουν την στροφή σου σε εναλλακτικούς τρόπους πρόσληψης νικοτίνης.\nΗ ζωή έχει καλύτερη γεύση όταν χαίρεσαι αυτό που αγαπάς με τον ίδιο απολαυστικό τρόπο αλλά με ένα δυνητικά μειωμένο κίνδυνο για την υγεία σου.\nΕίμαστε… δίπλα στους καπνιστές που σκέφτονται να κάνουν την μεγάλη αλλαγή και να αφήσουν πίσω τους το παραδοσιακό κάπνισμα.\nΘέλουμε… να σου προσφέρουμε μια μοναδική εμπειρία εξυπηρέτησης.\nΠιστεύουμε… πώς σου αξίζει το καλύτερο\nκαι αγάπη για τις…\nΓνώση Αγγλικών Άνεση στην Επικοινωνία και Άριστη Χρήση του Προφορικού Λόγου Professionalism Analytical skills Flexibility Team Work


10 λόγοι για να γιορτάσεις τον Άγιο Βαλεντίνο-Νο1 | NewsNowgr.com\nΜιζέρια, οικονομική κρίση, ληστείες, δήθεν επαναστάτες, μνημόνια, ξεμνημόνια κι εσύ, ΕΣΥ που με λες ρομαντικιά, που γελάς όταν σου λέω πως θέλω να γιορτάσω στις 14 Φλεβάρη, που βγάζεις φλύκταινες με τις καρδούλες και τα τριαντάφυλλα, που έβαλες σκοπό να μου χαλάσεις την ημέρα αυτή που τόσο λατρεύω.\nΔεν πτοούμαι γι' αυτό και θα σου απαριθμήσω 10 λόγους που αξίζει να γιορτάσεις αυτή την ημέρα του έρωτα, είτε είσαι μόνη, είτε έχεις ταίρι!\n1. Οι γιορτές είναι ευκαιρία να γιορτάσουμε- χελόουυυ:\nΠόσοι φίλοι και γνωστοί παρά την κρίση, κανονίζουν ήδη ταξιδάκια για το τριήμερο της 25ης Μαρτίου ή για το Καρναβάλι. Πόσα αγόρια δεν τηρούν πιστά το έθιμο του μπάτσελορ πάρτυ και εύχονται να τους βγει σαν το κινηματογραφικό Χανγκόβερ. Δηλαδή η μόνη γιορτή που εμπορευματοποιεί τον έρωτα τυχαίνει να πέφτει στις 14 Φλεβάρη.\nΟι μπουζουκιερί που εκμεταλλεύονται εμπορικά τον χωρισμό σου πάνω από μια φορά σε μια σεζόν, δεν εκμεταλλεύεται τον πόνο; Ο Χι γαμπρός που θέλει να τον επιβραβεύσεις με απανωτά μπάτσελορ πάρτυ, δεν εκμεταλλεύεται την αγάπη σου; Φτάσαμε να εμπορευματοποιούμε τον βακαλάο- σκορδαλιά την 25η Μαρτίου και μας πείραξαν πέντε γλυκόλογα\n2. Θέλω να έχει δουλειά και ο ανθοπώλης και ο ζαχαροπλάστης:\nΜιλάμε για οικονομική κρίση και ανάπτυξη και μόνο την ημέρα του Αγίου Βαλεντίνου θυμάμαστε πως δεν υπάρχουν λεφτά. Είναι προφανές πως μια κρεπούλα όλο το χρόνο την τρως απέξω. Σε πείραξε η παστούλα των 3 ευρώ την ημέρα τούτη;\nΓεμίσαμε καταστήματα με cupcakes αλλά δεν έχουμε να ξοδέψουμε 50 λεπτά του ευρώ για ένα γλειφιτζούρι καρδούλα; Πολεμάμε τον ανθοπώλη που τόλμησε να βγάλει καρδούλα στη βιτρίνα αλλά ξοδεύουμε τα ευρώ με τη σέσουλα για το βιντεοπαιχνίδι της κονσόλας που βγαίνει τάχα σε νέα έκδοση ΚΑΘΕ ΧΡΟΝΟ;\nΑν δεν διαθέτεις ούτε ευρώ, κόψε ένα τριανταφυλλάκι από τον κήπο του γείτονα~αν σε πιάσουν, δήλωσε ρομαντικό και θα ξεφύγεις!\n3. Είναι ευκαιρία να σε αγκαλιάσω, να σε φιλήσω δίχως τύψεις:\nΜε τόσο Παντελίδη, σε βλέπουν θηλυκό και ξεκινούν οι βρισιές για το φύλο σου! Με τέτοια μαυρίλα, λες ότι παντρεύτηκες/ παντρεύεσαι/ θέλεις να παντρευτείς και σε ρωτάνε αν τα σκέφτηκες τα έξοδα. Με τόση απαισιοδοξία, πας σε μαγαζί να διασκεδάσεις και δεν τολμάς να αγκαλιάσεις τον αγαπημένο σου γιατί νομίζουν πως είσαι μαζοχιστής.\nΌχι, δεν χρειάζεσαι μια μέρα για να γιορτάσεις τον έρωτα αλλά την μέρα αυτή, μπορείς να πεις εσύ πως είναι οι άλλοι μαζοχιστές που δεν φιλιούνται και δεν αγγίζονται. Θέλεις να είσαι από τα ζευγάρια αυτά που είναι τέλεια μεταξύ τους αλλά στην καφετέρια κάθονται απέναντι και δεν μιλάνε; Θέλεις να λες πως οι γιορτές αυτές είναι για παιδάκια απλά και μόνο επειδή κανείς πρώην σου δεν σου έφερε ένα κουτί σοκολατάκια για την ημέρα; Ε, μην γιορτάσεις! Άσε εμάς τους ρομαντικούς να σκάσουμε στο φαγητό και στα φιλιά! Γιατί έτσι μας αρέσει!\n4. Σεξ- σεξ- σεξ:\nΘυμήσου τον τελευταίο μήνα πόσες φορές έκανες υπερωρία στη δουλειά και αντίστοιχα πόσες φορές έκανες αυθόρμητο αγαπησιάρικο σεξ; Αν δεν βρεις λίγο χρόνο για να βάλεις το σεξ στην καθημερινότητά σου, αποχαιρέτα τον τον οργασμό που χάνεις!\nΌπως και να το κάνεις, η ημέρα αυτή είναι ιδανική για να κάνεις όλα εκείνα τα κολπάκια που είδες στο WomenOnly, να αφήσεις τα παιδιά στη μαμά και τις υποχρεώσεις στο γραφείο και να ασχοληθείς μόνο με την ηδονή σου!\n5. Θα σε περιποιηθώ!\nΠότε ήταν η τελευταία φορά που μαγείρεψες επειδή το ήθελες κι όχι από αγγαρεία; Πότε χαλάρωσες και δεν ήταν Σαββατοκύριακο αλλά καθημερινή; Ναι, την ημέρα αυτή μπορείς να βάλεις κάτι διαφορετικό χωρίς να νιώθεις ενοχές που περιποιείσαι εσένα ή τον αγαπημένο σου. Μασάζ, ένα ωραίο δείπνο, διαμονή σε ξενοδοχείο, ένα χαλαρό ποτάκι, ένα στρπτίζ είναι μέσα στο πρόγραμμα της ξεχωριστής ημέρας!\n-Δουλεύουμε, έχουμε υποχρεώσεις, μπορούμε να γιορτάσουμε την επόμενη ή την προηγούμενη ημέρα; Φυσικά! Κάντε τα σχέδια σας νωρίς γιατί αν πείτε θα γιορτάσουμε αλλά το αφήσετε φλου, θα έρθει ο επόμενος Φλεβάρης!\n-Έχει ποδόσφαιρο εκείνη τη μέρα- πρέπει να του θέσω τελεσίγραφο; Όχι βέβαια! Είπαμε να γιορτάσουμε και όχι να σφαχτούμε! Κάντε πλάνα για αργότερα το βράδυ ή πιο νωρίς ανάλογα με το πρόγραμμά σας.\n-Σκέφτομαι να του πάρω δώρο αλλά αν εκείνος δεν πάρει τίποτα, θα εκτεθώ; Όχι, αλλά μπορείς να του εξηγήσεις πως πολύ σου αρέσει να γιορτάζεις την ημέρα αυτή! Θα το πιάσει το νόημα!\nΜείνε συντονισμένη και για το δεύτερο μέρος: Γιατί αξίζει να γιορτάσεις την ημέρα του Αγίου Βαλεντίνου, ακόμα κι αν είσαι μόνη!\n«Ας μην έδιωχναν τον Πετρόπουλο»!


Ραντεβού στην… Κόλαση δίνει το Netflix κάνοντας τις καρδιές πολλών να αγαλλιάσουν – Newsbeast\nO ελκυστικός Εωσφόρος ανανέωσε τις επίγειες τηλεοπτικές του περιπέτειες\nΝαι, το φοβερό και τρομερό «Lucifer» φτάνει στο τέλος του, ξανά!\nΜε τον τέταρτο κύκλο να έπαιξε σχετικά πρόσφατα (Μάιος) στο Netflix, ο γοητευτικός Διάβολος θα επιστρέψει και για πέμπτη φορά, αν και θα είναι η τελευταία του. Σίγουρα δηλαδή.\nΗ σειρά ήταν του Fox, όπου προβλήθηκαν οι 3 πρώτοι κύκλοι, πριν γνωρίσει την αναβίωσή της στο Netflix για έναν τέταρτο και πέμπτο τελικά κύκλο.\nΌπως ήταν φυσικό, τα εκατομμύρια των φίλων του «Lucifer» το καταχάρηκαν, καθώς περίμεναν ένα τέλος σαφώς μεγαλύτερο από αυτό που υπαινίχθηκε το φινάλε του τέταρτου κύκλου.\nΟ έκπτωτος άγγελος Tom Ellis είχε βαρεθεί την Κόλαση στον πρώτο κύκλο (2016), γι’ αυτό και είπε να κατέβει στο Λος Άντζελες και να ανοίξει ένα κέντρο διασκέδασης. Εκεί γνώρισε την ντετέκτιβ ανθρωποκτονιών Chloe Decker που θα άλλαζε τη ζωή του. Τι άλλο θα την άλλαζε, εκεί που πήγαιναν όλα καλά;\nΗ κάθοδος της μαμάς του στα επίγεια πράγματα στον δεύτερο κύκλο (2016)! Στον τρίτο (2017), ο Εωσφόρος έρχεται αντιμέτωπος με μια κρίση ταυτότητας και στο τέταρτο έχει να διαχειριστεί τα καμώματα της Chloe μετά την άβολη όσο να πεις αποκάλυψή του, αλλά και εκείνον τον παπά που θέλει να σταματήσει την προφητεία.\nΣτον πέμπτο κύκλο θα τον δούμε να πιάνει δουλειά στο Αστυνομικό Τμήμα του Λος Άντζελες, καθαρίζοντας την πλάση από τους επίγειους εγκληματίες, στο πλευρό της Chloe πάντα. Ξεκαθαρίζοντας τους λογαριασμούς του σε Γη και Κόλαση…\nΣΧΕΤΙΚΑ TAGSNetflix εωσφοροΣ\nCriminal U.K: Η ανασκόπηση της δεύτερης σεζόν της σειράς του Netflix αλλά χωρίς spoilers\n• Criminal U.K: Η ανασκόπηση της δεύτερης σεζόν της σειράς του Netflix αλλά χωρίς spoilers\n• Αστέρας του Netflix συνελήφθη για «παραγωγή παιδικής πορνογραφίας»\nΤεταρτη, 31 Ιουλιου 2019, 11:43\nΑς αγαλλιάσουν οι απανταχού φίλοι του Εωσφόρου.Τουλάχιστον να πάνε με αγαλλίαση στην αιώνια Κόλαση που τους περιμένει με ανοικτό το στόμα και που τόσο τους αρέσει.Ο καιρός γαρ εγγύς...\nΤεταρτη, 31 Ιουλιου 2019, 16:24\nΤεταρτη, 31 Ιουλιου 2019, 10:52


Απουσίες και προβλήματα - Onsports.gr\nΣοφία Λυσιόβα\t23 Μαρτίου 2011, 16:00\nΑπουσίες και προβλήματα\nΣτις προπονήσεις επέστρεψαν οι παίκτες του Αστέρα Τρίπολης, ύστερα από το διήμερο ρεπό, όμως αρκετές ήταν οι απουσίες.\nΟι Σεμπάστιαν Καρέρα και Ρούμπεν Πουλίδο δεν ακολούθησαν το κανονικό πρόγραμμα, καθώς ταλαιπωρούνται από τράβηγμα στον προσαγωγό και τις επόμενες ημέρες θα κάνουν ατομικό, αν και μέχρι το παιχνίδι με τον Αρη θα είναι έτοιμοι, όπως εκτιμά το ιατρικό επιτελείο. Οσον αφορά τον Λεωνίδα Αργυρόπουλο, έχει υποστεί θλάση και δεν είναι σίγουρο ότι θα προλάβει το επόμενο παιχνίδι των Αρκάδων.\nΑπών από την προπόνηση ήταν ο Κώστας Φορτούνης, ο οποίος έχει ενσωματωθεί με την αποστολή της Εθνικής Ελπίδων, η οποία θα δώσει δύο φιλικά παιχνίδια τις επόμενες ημέρες (με Ατρόμητο στις 24/3 και με Βέλγιο στις 28/3). Ειδική άδεια έχουν εξασφαλίσει από τεχνικό τιμ και διοίκηση οι Γκόραν Ρούμπιλ, Νεμάνια Αρσενίεβιτς, καθώς οι σύζυγοί τους γέννησαν πρόσφατα και μετέβησαν στις πατρίδες τους.\nΗ επόμενη προπόνηση του Αστέρα θα πραγματοποιηθεί την Πέμπτη το πρωί (11.00 π.μ.), ενώ μέχρι την Κυριακή όλες οι προπονήσεις θα είναι πρωινές.


ΑΠΕ-ΜΠΕ: "Καθαρές οι παραλίες της Ν. Καλλικράτειας, να κολυμπά άφοβα ο κόσμος"\n"Καθαρές οι παραλίες της Ν. Καλλικράτειας, να κολυμπά άφοβα ο κόσμος"\nΠαρασκευή, 08 Ιουλίου, 2016\nΝα κολυμπά άφοβα ο κόσμος στις παραλίες της Καλλικράτειας προτρέπει ο Δήμαρχος Νέας Προποντίδας και διαβεβαιώνει τους πολίτες πως οι θάλασσες είναι πεντακάθαρες.\n“Όλες οι θάλασσες είναι πεντακάθαρες, είναι ελεγμένες και ο κόσμος μπορεί να απολαμβάνει το μπάνιο του άφοβα. Είναι πρώτη φορά που βάλαμε και γαλάζιες σημαίες ενώ την προηγούμενη χρονιά κάναμε συνεχείς δειγματοληπτικούς ελέγχους σε 12 σημεία. Το ίδιο ακριβώς κάνουμε και φέτος για να μπορέσουμε να διατηρήσουμε τις γαλάζιες σημαίες” είπε ο δήμαρχος Νέας Προποντίδας Εμμανουήλ Καρράς στο ραδιόφωνο “Πρακτορείο 104,9 fm”.\nΟ κ Καρράς αναφέρθηκε και στις καταγγελίες για ρύπανση της θαλάσσιας περιοχής όπου εκβάλει το ρέμα “Βουγουδάκη”, ύστερα από την ξαφνική νεροποντή στις 8 Ιουνίου, επιβεβαιώνοντας οτι υπήρξε περιστασιακή επιμόλυνση αμέσως μετά τα έντονα καιρικά φαινόμενα η οποία όμως υποχώρησε δύο μέρες αργότερα. Ο δήμαρχος τόνισε ακόμα πως η περιοχή είναι καθαρή από τις 10 Ιουνίου σύμφωνα με δειγματοληπτικούς ελέγχους διαπιστευμένου εργαστηρίου.\n“Οποιοδήποτε ρέμα κι αν κατεβάσει νερό στη θάλασσα θα κατεβάσει και άλλα υλικά. Μετά την κακοκαιρία διαπιστώσαμε οργανικούς ρύπους, για 2 ημέρες δεν ήταν επιτρεπτό να κάνει ο κόσμος μπάνιο στη θάλασσα. Κάθε μέρα γίνονταν έλεγχοι από διαπιστευμένο εργαστήριο. Διαβεβαιώνω οτι δεν υπάρχει θέμα ρύπανσης”\nΟ κ. Καρράς υπογράμισε ότι ο Δήμος Προποντίδας έχει κερδίσει 14 γαλάζιες σημαίες. ”Για να μπορέσεις να πάρεις γαλάζιες σημαίες είσαι υποχρεωμένος να κάνεις συνεχείς δειγματοληπτικούς ελέγχους και οι προυποθέσεις για να τις πάρεις είναι πάρα πολύ αυστηρές. Καταφέραμε σε συνεργασία με άλλους δήμους η Χαλκιδική να κατέχει την 3η θέση στην Ελλάδα σε γαλάζιες σημαίες “\n«Κ.Α.Π.Η. και Θάλασσα» από το Δήμο Νεάπολης- Συκεών\nΣυνάντηση Μπουτάρη με τον Ευρωπαίο Επίτροπο Χ. Στυλιανίδη\nΤράπεζα Τροφίμων Δ.Κορδελιού-Ευόσμου,μέχρι σήμερα οι αιτήσεις\nΚαταπολέμηση της φτώχειας με 7,5 εκατ. ευρώ σε Αν. Μακεδονία και Θράκη\nΟ δήμος Θεσσαλονίκης αναζητά διαμερίσματα για τους πρόσφυγες


…ΚΑΤΑΙΓΙΔΑ Ο ΘΡΙΑΜΒΟΣ ΧΑΪΔΑΡΙΟΥ…!!!\nΠραγματική… καταιγίδα ο Θρίαμβος Χαϊδαρίου δεν άφησε κανένα περιθώριο στην νεανική ομάδα της Γλυφάδας και στο πλαίσιο της 2ης αγωνιστικής του 1ου ομίλου της Α΄ ΕΠΣΑ, νίκησε εντός έδρας με 4-1, στην πρώτη του εμφάνιση στην πόλη μας. Ήταν τέτοια η υπεροχή του Θριάμβου Χαϊδαρίου, καθώς η ομάδα της πόλης μας στο 39΄ του πρώτου ημιχρόνου είχαν ήδη προηγηθεί με 4-0… και απλώς μετά κράτησε τις μηχανές στο… ρελαντί.\nΟι παίκτες του Νίκου Παπαρούνη μπήκαν διαβασμένοι από το πρώτο λεπτό της συνάντησης και ανέλαβαν αμέσως την πρωτοβουλία των κινήσεων. Στο 5΄ έπειτα από ασίστ του Ρούπι ο Αποστολόπουλος (μεσαία φώτο) έκανε το 1-0. Στο 14΄ ο Αποστολόπουλος… σέρβιρε και ο Κακλαμάνος (φώτο δεξιά) έκανε το 2-0. Στο 26΄ ο εξαιρετικός Ρούπι έκανε την πάσα και ο Μπερτσιάς (φώτο αριστερά) σημείωσε το 3-0. Στο 44΄ ο Μπερτσιάς πέτυχε το 4-0, διπλασιάζοντας τα προσωπικά του τέρματα στο παιχνίδι, ενώ ήδη στις δύο (2) πρώτες αγωνιστικές του πρωταθλήματος έφτασε τα τέσσερα (4)…!!! Άνοιξε λογαριασμό ο Μπερτσιάς… Οι φιλοξενούμενοι μείωσαν με πέναλτι στο 86΄ σε 4-1.\nΟ Θρίαμβος στις δύο πρώτες αγωνιστικές έχει ισάριθμες νίκες με συνολικά τέρματα 7-1 υπέρ και το απόλυτο των 6 βαθμών, παίρνοντας κεφάλι στην βαθμολογία, όπου ισοβαθμεί με Ρουφ και Κένταυρο Βριλησσίων.\nΘΡΙΑΜΒΟΣ ΧΑΪΔΑΡΙΟΥ: Σκυριώτης, Μπάκας Αλ., Καλιακούδας, Θανόπουλος, Μαούνης, Τσιούλος (55΄ Μπανιάς), Μπερτσιάς, Τσούκης, Αποστολόπουλος (71΄ Σκεπετάρης), Κακλαμάνος, Ρούπι (80΄ Μπάκας Π.).


Παραδέχτηκε την ακροδεξιά ιδεολογία του ο δράστης της επίθεσης στη συναγωγή του Χάλε | Η Εφημερίδα των Συντακτών\nΑσστυνομικοί στο Χάλε της Γερμανίας\nΟ ακροδεξιός δράστης της επίθεσης σε εβραϊκή συναγωγή στο Χάλε της Γερμανίας, όπου έχασαν τη ζωή τους δύο άνθρωποι και να τραυματιστούν ακόμη δύο, παραδέχθηκε την ενέργειά του, αλλά το πιο σημαντικό και το αντισημιτικό και ακροδεξιό κίνητρο πίσω από αυτήν.\nΣύμφωνα με τον ομοσπονδιακό εισαγγελέα στον οποίο κατέθεσε, ο 27χρονος άνδρας ομολόγησε το έγκλημά του.\nΟι γερμανικές αρχές ανακοίνωσαν χθες ότι στο όχημα του δράστη, ο οποίος είχε ανεβάσει στο διαδίκτυο βίντεο με αντισημιτικό και ρατσιστικό περιεχόμενο, μετέφερε τέσσερα κιλά εκρηκτικά και ότι ο 27χρονος σκόπευε να πραγματοποιήσει σφαγή. είχε προσπαθήσει να εισβάλει στη συναγωγή και όταν δεν το κατάφερε άνοιξε πυρ και σκότωσε δύο ανθρώπους. Τραυμάτισε ακόμη δύο στη προσπάθειά του να διαφύγει και πριν συλληφθεί από την αστυνομία.\nΕπίσης, σύμφωνα με πληροφορίες τα θύματα της επίθεσης ίσως να ήταν περισσότερα, αλλά μπλόκαρε το πυροβόλο όπλο που χρησιμοποίησε.\nΗ ακροδεξιά επίθεση έχει προκαλέσει σοκ στη γερμανική κοινωνία και πολιτική και πολιτειακή ηγεσία, με τη Γερμανίδα καγκελάριο Άνγκελα Μέρκελ να δηλώνει «αποκαρδιωμένη και σοκαρισμένη».\nΑπό την πλευρά του ο πρόεδρος της χώρας, Φρανκ-Βάλτερ Σταϊνμάιερ, να μιλάει για «ημέρα ντροπής… Μας προκαλεί φρίκη το γεγονός ότι μια επίθεση πραγματοποιήθηκε στη χώρα μας, μια χώρα με αυτή την ιστορία».\nΕΥΡΩΠΗ 17.06.2021, 14:41\nΈνας άνδρας και μία γυναίκα σκοτώθηκαν σε περιστατικό με πυρά στην πόλη Έσπελκαμπ, της Βόρειας Ρηνανίας-Βεστφαλίας, σύμφωνα με γερμανικά, που αναφέρουν ότι ο δράστης διαφεύγει της σύλληψης.\nΕΥΡΩΠΗ 30.07.2017, 11:00\nΔύο νεκροί σε ντισκοτέκ της Γερμανίας\nΈνοπλος άνοιξε πυρ σήμερα τα ξημερώματα σε ντισκοτέκ στην Κωνσταντία της Γερμανίας σκοτώνοντας έναν άνθρωπο, πριν πέσει νεκρός και ο ίδιος από τα πυρά αστυνομικών. Μάρτυρες ανέφεραν ότι ένας θυρωρός χτυπήθηκε...


9 μυθικά μέρη που οι άνθρωποι τα έψαχναν κι εκείνα... δεν... - Provocateur\nΚαι πού τις βρήκες ρε Ηρακλή τις Εσπερίδες, μας δουλεύεις;;;\nΑπ' τον Κολόμβο στον Βεσπούκι κι απ' τον Μάρκο Πόλο στον Ρόαλντ Αμούδσεν, οι άνθρωποι (ντάξει οι Ευρωπαίοι κυρίως) έχουν ανακαλύψει πολλά μέρη. Κι ωστόσο υπάρχουν πάντα κάποια που τους έμειναν μαράζι. Γιατί; Γιατί εκείνοι τα 'ψαχναν, τα 'ψαχναν, τα 'ψαχναν κι εκείνα συνέχιζαν να κρύβονται στην ανυπαρξία!\nΜην τα πολυλογώ λοιπόν, ιδού 9 μέρη που τα ψάχναμε κι εκείνα όχι απλώς δεν μας κάνανε τη χάρη να εμφανιστούν, αλλά είχαν το θράσος να μην υπάρχουν καν! Και ξεκινάμε απ' το πιο διάσημο. Το περίφημο...\nΣτην αρχή "Ο Χρυσός" ήταν ένας άνθρωπος: ο αρχηγός μιας φυλής ιθαγενών κοντά στη σημερινή Κολομβία, που "το φυσούσε" τόσο πολύ ώστε κάθε μέρα κάλυπτε ολόκληρο το σώμα του με χρυσή σκόνη. Με τον καιρό ο μύθος άλλαξε. Ο "βασιλιάς" έγινε "βασίλειο", μια ολόκληρη χρυσή πόλη πλούτου, καλοσύνης κι ευημερίας, κρυμμένη κάπου στη Νότια Αμερική. Ευτυχώς δεν υπάρχει, γιατί αν υπήρχε θα την είχαμε ήδη καταστρέψει...\nΤη χρησιμοποιεί παραβολικά ο Πλάτωνας στον Τίμαιο και στον "Κριτία" του, όμως φαίνεται πως κάποιοι προτίμησαν ν΄ αφήσουν την αλληγορία και ν' αρχίσουν τις εξερευνήσεις. Τζίφος! Ούτε υπέρλαμπρος πολιτισμός, ούτε πόλη που ζει κάτω απ' το νερό δεν βρέθηκαν (ακόμη;), κι ωστόσο υπάρχει κόσμο που δεν σταματάει να την πιστεύει. Α, ρε Πλάτωνα φωτιές που μας άναψες! Καθαρά μίλα την επόμενη φορά, αφού δεν τις πιάνουμε τις αναλογίες...\nΔεν ξέρω αν σου 'ναι σήμερα ξεκάθαρο πως ο Παράδεισος δεν βρίσκεται σε τούτη τη γη που την πατούμε, αλλά ο μεσαίωνας έλεγε τη δική του ιστορία. Άλλοι τον έψαχναν ανάμεσα στον Τίγρη και τον Ευφράτη, άλλοι στην Περσία, ο Μπαουντολίνο του Ουμπέρτο Έκο τον τοποθετεί στην ανατολική άκρη του κόσμου, κοντά στο βασίλειο του Ιωάννη του Πρεσβύτερου. Ε, τελικά ο Δάντης τον έστειλε έξω απ' τη γη, και κάτσαμε λίγο στ' αυγά μας...\nΤο αρχαιοελληνικό αντίστοιχο της Εδέμ, ο κήπος που κατοικούσαν οι Ώρες δεν είχε "απαγορευμένα" μήλα - απλώς χρυσά κι άμα τα έτρωγες έμενες νέος. Βρισκόταν υποτίθεται στη δυτική άκρη της γης, μέχρι που μάθαμε τελικά ότι η γη είναι στρογγυλή, οπότε ολόκληρος ο κήπος βρέθηκε εκτός παγκοσμίου κτηματολογίου. Ή μήπως όχι;;;\nΤο Συντριβάνι της Νεότητας\nΗ φαντασία του Ηρόδοτου, οι μύθοι που τύλιξαν τις κατακτήσεις του Μεγαλέξανδρου και φυσικά (πάντα και παντού!) η ιστορία του Ιωάννη του Πρεσβύτερου, "έχτισαν" ένα συντριβάνι που δουλεύει όπως και τα μήλα παραπάνω: έτσι και βουτήξεις στα νερά του ή τα πιείς, ξαναγίνεσαι νέος. Χαμούλης ξανά στο μεσαίωνα και την αναγέννηση! Αμέτη μου χαμέτη να βρουν το Συντριβάνι, απ' τους ιππότες της Ευρώπης, ως τους πειρατές της Καραϊβικής! Δεν το βρήκαν. Γι' αυτό έχουν σήμερα δουλειά τα μπότοξ. Αυτά.\nΝα την πω την αμαρτία μου, μέχρι πριν λίγη ώρα πίστευα πως οι Κήποι υπήρξαν στ' αλήθεια. Και τέλος πάντων, δεν είναι πια κι ακριβώς ξεκάθαρο το ζήτημα, αλλά έχουν δίκιο όσοι διατηρούν τις επιφυλάξεις τους, αφού ούτε ο Ηρόδοτος που πήγε ως τη Βαβυλώνα γράφει τίποτα (θα άφηνε τέτοιο Θαύμα ασχολίαστο;), ούτε υπάρχει η παραμικρή αναφορά γι' αυτούς σε κείμενα της Βαβυλώνας. Οπότε; Κάποιοι μιλούν για κήπους της Νινευί που από λάθος... "μετακόμισαν"! Κάποιοι άλλοι λένε πως όλη η ιστορία είναι σκέτο φιάσκο. Εγώ δεν έχω ούτε γλάστρα στο μπαλκόνι, τι μπορώ να ξέρω;\nΤο βασίλειο του Αρθούρου ενδέχεται να υπήρξε ΚΑΠΟΥ, μέσα στη Μεγάλη Βρετανία. Σαν να λέμε, πιθανότατα δεν υπήρξε πουθενά. Αλλά τι λέω, εδώ ο Αρθούρος και δεν ξέρουμε αν υπήρξε στ' αλήθεια. Κι άρα... ίσως δεν υπήρξε ούτε ο Μέρλιν;;; Μπούρδες ρε, ιστορικοί της πλάκας. Σε λίγο θα μας πουν ότι είναι ψέμα και το Χόγκουαρτς! Και πού δίδασκε ο Ντάμπλντορ τότε, ρε ξύπνιοι;;; (10 πόντοι στο Provocateur!).\nΟι δύο απ' τις πέντε πόλεις της αρχαίας Πεντάπολης αποτελούν άλλη μια πηγή διαμάχης: κάποιοι τις πιστεύουν, κάποιοι άλλοι όχι. Πάντως ποτέ δεν αναζητήθηκαν αφού ήταν γεμάτες ανηθικότητα και διαστροφή (που φυσικά δεν υπήρχε πουθενά αλλού στον κόσμο!) και καταστράφηκαν ΟΛΟΣΧΕΡΩΣ! Τι να ψάξεις να βρεις, ούτε τούβλο δεν έμεινε!\nΗ Πόλη της Υς\nΩστόσο, αν σκέφτεσαι να κλάψεις για τα Σόδομα και τα Γόμορα, μην ξεχάσεις να ρίξεις λίγο δάκρυ και για την Υς. Κάποτε που λες, κάπου στη Βρετάνη, η κόρη του βασιλιά τα 'φτιαξε με τον διάβολο, η αμαρτία έκανε παιχνίδι και τελικά ολόκληρη την πόλη την κατάπιε η θάλασσα. Δηλαδή ωρέ Γάλλοι, κλέψατε λίγο Πλάτωνα, κλέψατε λίγη Βίβλο, πώς βγάλατε Ουγκό εσείς, ένας Θεός το ξέρει...


Ημέρα 30 από 30 • Σημερινές περικοπές\nΑνεξάρτητα από το τι συναισθηματική μάχη αντιμετωπίζετε και πολεμάτε σήμερα, όταν εκμεταλλεύεστε τη σοφία του Λόγου του Θεού και τη δύναμη του Αγίου Πνεύματος, είναι εγγυημένο πως θα νικήσετε όποια μάχη χρειαστεί να αντιμετωπίσετε. Δεν είστε πια ένα θύμα της συναισθηματικής οργής και λάσπης, αντιθέτως είστε περισσότερο από νικητής, εξαιτίας της μεγάλης αγάπης του Χριστού για εσάς.\nΟ Θεός έχει πραγματικά ένα σχέδιο για την καθημερινή σας ζωή και το σχέδιό Του περιλαμβάνει χαρά, ειρήνη και νίκη. Ο Θεός θέλει απεγνωσμένα να νικήσετε τα συναισθηματικά σας ζητήματα, επειδή είστε ένα σημαντικό κομμάτι του μεγαλειώδους σχεδίου Του σε αυτή την ιστορική περίοδο. Εάν συνεχίσετε να μένετε βυθισμένος στις ελλείψεις διάθεσης, στο θυμό και στην κατάθλιψη, ο κόσμος θα στερείται το δώρο που έχετε δημιουργηθεί για να είστε. Δεν πρέπει ποτέ να σκεφτείτε πως είστε απλώς ένας αριθμός για το Θεό και μπορείτε να τη γλιτώσετε με την επίδειξη της απογοήτευσής σας και του φόβου σας, σε ένα δυσανάλογο βαθμό. Δεν είστε απλώς ένας μέσα στη μάζα της ανθρωπότητας, αλλά είστε μια πολύτιμη πηγή, που έχει την ικανότητα να φέρει σημαντική αλλαγή σε αυτή την ιστορική στιγμή.\nΘα το θέσετε ως στόχο να γίνετε ο καλύτερος δυνατός εαυτός σας; Ή θα είστε μια παραμορφωμένη σκιά της ανθρωπότητας, που παρεκκλίνει συναισθηματικά από το σχέδιο του Θεού για τη δική του ή τη δική της ζωή; Ο Θεός σας χρειάζεται! Χρειάζεται να είστε μια ζωντανή επίδειξη χαράς και ειρήνης, όταν ο κόσμος σας καταρρέει. Χρειάζεται να είστε ένα όμορφο αριστούργημα δικαιοσύνης και υπομονής, σε έναν πολιτισμό που έχει τρελαθεί. Ο Θεός χρειάζεται άντρες και γυναίκες σε κάθε γενιά, που θα δηλώνουν: "Η ζωή μου δεν είναι για εμένα και τα συναισθήματά μου. Η ζωή μου υπάρχει για να υπηρετήσω το Θεό και να αποκαλύψω τον χαρακτήρα Του στον κόσμο μου"!\nΘα σας θυμούνται για τον ύμνο της καρδιάς σας ή την τσιρίδα της ζωής σας; Όλοι μας θα αφήσουμε μια κληρονομιά που καθορίζεται από τις καθημερινές συναισθηματικές επιλογές μας. Η συναισθηματική και πνευματική κληρονομιά με την οποία επιλέγετε να προικίσετε τις ερχόμενες γενιές είναι πιο σημαντική από τα οικονομικά, τα σπίτια ή τα χωράφια που αφήνετε. Ψάχνοντας για το νόημα της ζωής σας, καθώς ατενίζετε τη συναισθηματική συλλογή που προσφέρουν ο πολιτισμός, η οικογενειακή κληρονομιά και οι περιστάσεις σας, μην ξεχνάτε ποτέ πως ο Θεός δίνει τα καλύτερα που έχει σε αυτούς που Του δίνουν την επιλογή!


ο Ρολόι C70 DBR1 από τον Christopher Ward σε περιορισμένη έκδοση\nΟ Christopher Ward είναι γνωστός για τα υψηλής ποιότητας ρολόγια του, τα οποία όμως κοστίζουν σημαντικά λιγότερο από αυτά των ανταγωνιστών του. Οι τιμές είναι κάτω από χίλια δολάρια. Τώρα τίθεται το ερώτημα, γιατί κοστίζει αυτό το ρολόι 2675 $;?\nΡολόι C70 DBR1 από τον Christopher Ward – κατασκευασμένο από μέταλλο Aston Martin DBR 1/2\nΟ λόγος δεν είναι η ελβετική κίνηση χαλαζία, αν και με πιστοποίηση υψηλής ποιότητας και COSC. Δεν είναι επίσης κατασκευασμένο από χρυσό ή διακοσμημένο με διαμάντια. Το ιδιαίτερο με αυτό Ρολόι C70 DBR1 από Κρίστοφερ Γουόρντ είναι ότι είναι κατασκευασμένο από το μέταλλο του Aston Martin DBR 1/2, το οποίο κέρδισε το Le Mans 24 ώρες το 1959.\nΑυτό το αυτοκίνητο είναι το μόνο που έχει κερδίσει το Le Mans στην εκατονταετή ιστορία της Aston Martin. Πουλήθηκε πρόσφατα για 20 εκατομμύρια λίρες, καθιστώντας το ένα από τα πιο ακριβά αυτοκίνητα που πωλήθηκαν ποτέ σε δημοπρασία. Κατά τη διάρκεια της αποκατάστασης, το TMBArtMetal βοήθησε τον Christopher Ward να πιάσει ένα κομμάτι μέταλλο. Το χρησιμοποίησε για την πίσω πλάκα της περιορισμένης έκδοσης του Ρολόι C70 DBR1 από τον Christopher Ward.\nΡολόι C70 DBR1 – περιορισμένη έκδοση για τους λάτρεις των σπορ\n«Wereάχναμε για κάτι ξεχωριστό για αυτό το γεγονός», λέει ο Christopher Ward. “Και όταν ο Christopher Bennett της TMBArtMetal μας έδειξε το κομμάτι αλουμινίου από το αυθεντικό Aston Martin DBR1 / 2 που κέρδισε τις 24 ώρες του Le Mans, οι ελπίδες μας αυξήθηκαν αμέσως.”\nΗ πίσω πλάκα του Ρολόι C70 DBR1 από τον Christopher Ward έχει χαραγμένο το ίδιο νούμερο 5 όπως κοσμούσε το Aston Martin εκείνη τη μοιραία μέρα. Η υπόλοιπη θήκη (42 mm) είναι κατασκευασμένη από θαλάσσιο ανοξείδωτο ατσάλι σε πράσινο μεταλλικό χρώμα, χαρακτηριστικό των βρετανικών αγωνιστικών αυτοκινήτων, και ιταλικό, καφέ δερμάτινο λουράκι με ραφές και διάτρηση, έτσι ώστε να φαίνεται η κόκκινη κάτω πλευρά. Υπάρχουν μόνο 100 κομμάτια.\nΗ Aston Martin DBR 1/2 κέρδισε τον 24ωρο αγώνα Le Mans το 1959\nΔεν θα μπορούσε να είναι πιο αποκλειστικό – έχουν κατασκευαστεί μόνο 100 ρολόγια\nΧρώμα της χρονιάς 2020: Το “Classic Blue” φαίνεται τόσο όμορφο και κομψό!\n3D τέχνη στην παραλία – το ασυνήθιστο είδος του Ben Harkins\nΑγορά ηλεκτρονικού ποδηλάτου: Τι πρέπει να προσέξετε ιδιαίτερα όταν αγοράζετε ηλεκτρικό ποδήλατο;\nΣχεδιάστε μοντέρνα στεφάνια Advent για μια φανταχτερή διακόσμηση


12 October, 2017 - 05:15\nΜε το δεξί στην Ευρώπη!\nΜε νίκη ξεκίνησε τις υποχρεώσεις του στο φετινό Τσάμπιονς Λιγκ ο Άρης, ο οποίος άφησε πίσω του την ήττα από τον Κόροιβο για την Α1, επικρατώντας έστω και δύσκολα της Ζιέλονα Γκόρα με 70-64.\n11 October, 2017 - 00:12\nΔιασυρμός για τον ΠΑΟΚ στη Γερμανία\nΈνα καλό μόνο δεκάλεπτο, το πρώτο, δεν θα μπορούσε να αποδειχτεί αρκετό για τον Δικέφαλο που γνώρισε τη συντριβή στη Γερμανία από τη Λούντβιγκσμπουργκ στην πρεμιέρα του στον 2ο όμιλο του Basketball Champions League. Το τελικό 103-70 αποτυπώνει το μέγεθος της ήττας του ΠΑΟΚ που μετράει τρεις ήττες σε ισάριθμα ματς όλων των διοργανώσεων.\n29 September, 2017 - 15:09\nΠρεμιέρα στην ACB με Μπαρτσελόνα - Μπασκόνια\nΣτο καλύτερο πρωτάθλημα μπάσκετ της Ευρώπης, η Μπαρτσελόνα υποδέχεται στις 22:00 το βράδυ την φιλόδοξη Μπασκόνια με στόχο ένα καλό ξεκίνημα για να αφήσει πίσω την περσινή κακή χρονιά σε Ευρώπη και Ισπανία.


designmag.gr » Blog Archive » Διεθνής διαγωνισμός τυπογραφικής αφίσσας\nΔιεθνής διαγωνισμός τυπογραφικής αφίσσας\nΗ Ιρανική Ένωση Ανεξάρτητων Σχεδιαστών οργανώνει τον έβδομο Ετήσιο Διεθνή Διαγωνισμό Τυπογραφικής Αφίσσας. Επιλεγμένα έργα θα βραβευτούν σε δύο κατηγορίες:\n• Πολιτιστικές Αφίσσες (τυπογραφικές αφίσσες με πολιτιστικό θέμα -κινηματογράφος, θέατρο, μουσική, φεστιβάλ, κ.λπ.)\n• Asma Ul Hosna -οι ιδιότητες του Θεού. Σύμφωνα με το Κοράνι ο Θεός -Allah- αποκαλείται με 99 ονόματα/ιδιότητες. Οι πιο συνηθισμένες εξ’ αυτών είναι Αρ Ραχμάν (Ο Ελεήμων) και Αρ Ραχίμ (Ο Φιλεύσπλαχνος)\nΜπορεί ένας διαγωνισμός για αφίσσα με θρησκευτικό περιεχόμενο μπορεί να ξενίζει ορισμένους, το σκεπτικό πίσω από το συγκεκριμένο διαγωνισμό όμως, γίνεται κατανοητό αν λάβουμε υπόψη τρία γεγονότα\n– Το Ιράν είναι μια έντονα θεοκρατική χώρα\n– Το Κοράνι απαγορεύει τη χρήση της εικονογράφησης για την απεικόνιση προσώπων (εξ’ου και η ανάγκη για χρήση της τυπογραφίας)\n– Το Ιράν έχει τεράστια παράδοση και συνεχίζει να θεωρείται μέχρι τις ημέρες μας, ως μία από τις σημαντικότερες σχολές στην τέχνη της αφίσσας.\nΣτο διαγωνισμό κάθε συμμετέχων μπορεί να στείλει μέχρι και τρία έργα για κάθε ενότητα. Δεν υπάρχει κόστος συμμετοχής, ενώ θα δοθούν και χρηματικά έπαθλα σε κάθε κατηγορία (που ξεκινούν από τα 600 και φτάνουν έως τα 3.000 ευρώ περίπου). Η προθεσμία για την αποστολή των συμμετοχών λήγει στις 26 Ιουνίου.\nAπό την έκθεση του περσινού διαγωνισμού